text:
Türkmen sünni ahunlar gadymdan bäri yslam dininiň iki uly merkezi bolan Buharaýe şerif we Hywadaky hüjre-medreselerinden bilim alyp türkmensähra dolanyp gelipdirler. Olara, ol medreselerde arap-pars we beýleki dilleri öwredipdirler. “Türkmen ylymdarlary Eýran bilen SSSR-iň arasynda serhet çekilinçä Hywa, Buhara medreselerinden bilim alyp gaýdypdyrlar. Ol döwürde okuwlar arap we pars dillerinde alynyp barylypdyr.
Yslam dininiň taglymatlaryny we däplerini ündeýän “Sopy allaýar”, “Rownak ul-yslam”, “Şerigat kanunlary”, “çarkitap”, “Tefsir”, pars we arap dillerine we grammatikasyna türgünleşmek üçin “Nowaýiniň”, “Fizulynyň”, “Hafeziň”, “Beýdiliniň” we beýleki eserleri okadylypdyr. Medreselerde arap diliniň grammatikasy, “Logika”, “(mantak)”, musulmançylyk hukuklar, dessurlar, “Mesele”, “Wakalara düşündiriş”, “(Şerh il-wakaýa)”, “Hekmet il-laýyn” esasy dersler hökmünde ykrar edilipdir. “Awwal-e Elm”, “Düşündiriş”, “Towzih”, “Hadis”, “Gazy Beýzewiniň düşündirişi (Tewsir-e Gazýe Beýzewi)”, “Maglumat-e afak ” we ş,m. Sapaklary okalypdyr.”[1]
Häzirki döwürde bolsa, Eýranda ähli dini taglymatlar türkmenlere mahsus bolan dini merkezlerde öwredilip dürli derejelere laýyk bolýarlar. Ahunlyk mertebesi bolsa, Ahunlar geňeşiniň ýa-da komisiýasynyň tarapyndan, ahunlyk derejesini aljagyň ylmyny, bilimini, maliýe ýagdaýyny, ýaşyny (ortaça 45-50) ýaşy göz öňünde tutulyp berilipdir.[2]
Olar ahunlyk derejesini alanlaryndan soň özlerine dgişli mejjit, hüjrelerde ymam bolup, sapak berip wagz nesihat edip gezýärler.
“Buhara medreselerinden bilim alan ahunlar, köplenç ýagdaýda, oba mekdeplerinde mugallym bolup işläpdirler we ösüp barýan nesliň terbiýelenmeginde öz täsirlerini ýetiripdirler”. [3]
“Türkmenlerde mesjit-medreselere üşür, zekat bermek elmydama bolup dorupdyr. Ylaýtada çagalaryny ol ýerde okuw-terbiýe berilmek üçin has ykjam bolupdyrlar. Türkmenler çagalaryny okadanlary üçin hasylynyň 10-dan 1-ni (ondan birini) sylag hökmünde olara töläpdirler. Olardan okuw okatmanlary, dindar adamlaryň haýyr-sahawatynyň hasabyna ýaşapdyrlar”.[4]
“Türkmen oazislerinde ýaşaýan ilatyň durmuşy, ýazuwda görkezilmedik, adat bilen ýöredilýärdi. Aýratyn şahslaryň, uruglaryň, taýpalaryň aralygyndaky jedelli meseleler aksakgallaryň gatnaşmagynda adat boýunça çözülýärdi. Şerigatyň kanuny maşgala we miras bilen bagly bolanynda ulanylýardy.
Galan ýagdaýlarda oňa selçeň ýüz tutulýardy. Şeýle ýagdaýda kazynyň (sudýanyň) wezipesini mollalar ýerine ýetirýärdiler. Doglan çagalaryň, däp-düzgüni, sünnet edilşi, ýaş çatynjalaryň nikalanylyşy, aýrylyşmalary, adamlaryň ýogalyşlary, tereke (miras) bilen bagly geçirilýän çözgütler, mollalar tarapyndan şerigatyň kanuny esasynda ýerine ýetirilýär.”[5]
Eýran türkmenleriniň arasynda XX asyryň II ýarymynda Hywa, Buhara medreselerinde okap gelenleriň özi hem nesilleriniň birnäçesiniň ady şulardan ybaratdyr:
Akgala şäherinden Nazar Ahun Tagsyr Mahyry, Kümüşdepe şäherinden Buharada okap gelen Baýramgeldi Ahun (1980-nji ýylda onuň belli ahun ogly Abdyjan Ahun Eýran Yslam Respublikasynyň baştutany ymam Homeýniniň tarapyndan ähli Türkmensähra ilatynyň ýörite saýlanan wekili boldy) we Rejeb Ahun Sayatly, Çynsawul (Çynsebil) etrabyndan Aýdjan Ahun Çynsawuly, Mämmet Ahun Gürgeni (ikinji jahan urşundan soň Muhammetrza Pählewi patyşa bolan döwründe Eýranyň milli mejlisiniň, türkmenleriň tarapyndan birinji wekil bolup saýlanan hem-de 1925-26-njy ýyllarda Jüneýthan Türkmensähra baranda ýolbaşçylyk edip Owganystana çenli ýola salan ahundyr.
Jüneýthan sylag üçin ony öz giýewisi edip bir gyzyny şol ahuna tabşyryp gaýdýar.), Hajy Ahun Tagsyrlar, Osman Ahun (1920-1924-nji ýyllarda Eýran türkmenleriniň garaşsyzlyk jümmüşinde prezidentlik ýolbaşçylygyny alyp baran ahun), Bäşýuwusga etrabyndan Adynajan Ahun Ýaraly ( Bu şahsyýet Eýranyň meşruta gozgalaňyndan soň ikinji tapgyr Eyranyň Milli Şura Mejlisiniň ilkinji wekili bolup saýlanýar.) Welijan ahun, Annagylyç Ahun Nagyşbendi, Amangeldi Ahun Hanafi Hojanepes etrabyndan, Teňli Ahun Garakçy Kümmetkowus şäheriniň Erfanabat etrabyndan, Buharadan Türkmensähranyň Gürgen derýasynyň boýundaky Hojanepes obasyna göçüp baran Ketde pir işanyň ogly Abdylla Ahun Magfury, Hojaguly Ahun Etisami Kör, Welimuhammet Ahun Arzaneş (1979-nji ýylda Türkmensähra türkmenleriniň lider wekili), Telaýi Ahun,...dagylar has meşhurdylar.
* Eýran türkmenleriniň häzirki döwür ulamalary
1. Durdyew K.,”XIX asyr hem-de XX asyryñ başlaryndaky türkmen edebiỳatynyñ taryhyndan”, Aş., “Magaryf”, neş. , 1987 ỳ.
2.Äsgäri-hangah Ä., Kemali , “ Iraniỳan-e torkmän”, enteşarat-e “Esatir”,
Tehran-
1374 , säf. 157
۱۱. ا صغر عسگری خـا نقا ه و د کترمحمّـد کما لی، " ا یـرا نـیا ن تـرکمـن"، ا نتشا را ت " ا سـا طـیر"، سا ل ۱۳۷۴ ش. ص.۱۵۷
3. Максимович Ф. К., « Социально экономический строй Закаспийски туркмен на кануне присоединения к России » , Туркменское государственное издательство , Ашхабад 1960 г., 114 стр.
4. (ЦГА. ТССР, Ф. ! , опю 2. Д. 2769 , Д.2778)
5. Maksimow F.K., /görk. Iş./, 109 sah.


c: text/html

text:
`ýangyç` Netijeler
Habarlar
- Täjigistanda ýangyç bekedinde partlama boldy
- Ýemendäki ýangyç ätiýajy üstümizdäki aýyň ahyryna çenli gutarar
- Kongoda ýangyç maddalaryny daşaýan otlynyň relýesden çykmagy sebäpli 33 adam ýogaldy
- VII halkara gaz kongresi öz işini tamamlady
- Rus uçarynyň 2-nji gara gutusy tapyldy
- PKK-nyň maliýe çeşmesine uly zarba salyndy
- Türkiýäniň Baş ştabynyň başlygy bilen ABŞ-nyň Baş ştabynyň başlygynyň arasynda telefon söhbetdeşligi
- Irma tupany sebäpli ýogalan adamlaryň sany 18-e ýetdi

robotstxt: allowed

filter: keep


text:
Türkmenistanyň Döwlet daşary ykdysady iş banky karzlaşdyrmany ygtyýaryna berýär:
Telekeçilere, hususy kärhanalara, orta we kiçi telekeçiligi ösdürmek:
- Maýa goýum taslamalaryna, önümçiligi güýçli ösdürmek, senagaty, gurluşygy, ulag, aragatnaşyk, syýahat, saglygy goraýyş, oba-hojalyk, mümkinçilik bermek we ilata durmuş taýdan hyzmat etmek, şeýle hem beýleki telekeçi işgärler görnüşi
- Dolandyryş serişdeleri doldurmak üçin
- Ownuk satuw söwda sfera işleri (haryt satyn alma, goşmaça satuw nokadyny açmak)
Döwlete degişli bolmadyk kärhanalaryň bölümleri:
- Önüm öndüriji işgärler üçin - ýyllyk 7,8%
- Abatlaýyş- gurluşyk işler üçin - ýyllyk 10%
- Hyzmat işleriň sferasy üçin- ýyllyk 10,12%
- Dolandyryş serişdeleri doldurmak
- Söwda işler sferasy üçin (haryt satyn alma, goşmaça satuw nokadyny açmak) – ýyllyk 13,15%
Eýesiniň hasaplaşyk serişdeleri bank karzlaryny milli manatda şeýle hem daşary ýurt walýutasynda ygtyýaryna berip biler.
Karzlar hem, gysga möhletli, hem uzak möhletli häsiýete eýe bolup biler.
Resminamalar, karz almak üçin bank edara görnüşli taraplara ygtyýar berýär:
- Karz talaplygy ýa-da arza
- Telekeçi- meýilnamasy
- İň soňky hasabat wagtynyň balansy we öňki 3 ýylyň balansy
- Girdejiniň we ýitginiň hasaby
- Şertnamaň nusgasy, karz harytlary tassyklamaga hasap-fakturasy, ýerine ýetirýän işiňiz, wezipäňiz
- Esaslandyryjynyň resminamalarynyň nusgasy, edara görnüşli taraplaryň bellenendiginiň şahadatnamasy we edaralaryň ýeketäk döwlet sanawyndan göçürme
- Nusgasy golly, möhürli kartoçkasy, tassyklanan natarius ýa-da ýokarda durujy guramalar
Karz bermegiň jikme-jik şertleri bilen Siz gös-göni bankda tanşyp we Türkmenistanyň Döwlet daşary ykdysady iş bankynyň karz işgärlerinden hünärli maslahat alyp bilersiňiz.


text:
Türkmenistanyň Döwlet daşary ykdysady iş banky Türkmenistanyň daşary söwdasyna hyzmat etmekde esasy orunlaryň birini eýeleýär. SWIFT Halkara maliýe telekommunikasiýa bileleşiginde agzalyk, daşary ýurt banklary bilen korrespondent gatnaşyklarynyň giň ulgamynyň bolmagy we bankyň işgärleriniň ýokary hünärliligi daşary söwda dokumentar amallaryny amala aşyrmak babatynda Türkmenistanyň Döwlet daşary ykdysady iş bankyň möhüm artykmaçlygydyr.
Türkmenistanyň Döwlet daşary ykdysady iş banky halkara bank tejribesinde kabul edilen eksport we import amallary boýunça hasaplaşyklaryň ähli görnüşlerini amala aşyrýar, hususan-da:
- Import we eksport dokumentar akkreditiwleri görnüşindäki hasaplaşyklar
- Import we eksport dokumentar inkasso görnüşindäki hasaplaşyklar
- Kepillikler bilen amallar
Türkmenistanyň Döwlet daşary ykdysady iş bankyň gatnaşmagynda daşary söwda-da dokumentar amallarynyň peýdalanylmagy şu aşakdakylara mümkinçilik berýär:
- Türkmenistanyň Döwlet daşary ykdysady iş banka öz üstüne daşary söwda töwekgelçiliklerini almaga
- Tölemezlik töwekgelçiliklerini aşaklatmaga we eksport pul serişdesiniň gelip gowuşmak möhletlerini gysgaltmaga
- Harydy ibermezlik bilen baglanşykly töwekgelçilikleri has aşaklatmaga
- Hakujy töleginiň paýyny pesetmäge
- Daşary söwda geleşigi boýunça harajatlary has aşaklatmaga
- Harytlaryň dünýä bazarlaryna girmek mümkinçiligini giňeltmäge
- Türkmenistanyň Döwlet daşary ykdysady iş bankynyň müşderilerine hasaplaşyklaryň häzirki zaman we ýokary tehnologik usullaryny ulanmak bilen daşary söwdanyň hünärli gatnaşyjylary hökmünde çykyş etmek
Daşary söwda geleşikleri boýunça hasaplaşyklaryň dokumentar görnüşlerini saýlamak bilen, Türkmenistanyň Döwlet daşary ykdysady iş bankynyň müşderileri hökmany tertipde Bankyň hünärli işgarleriniň hünär taýdan ýokary derejeli maslahatyny alýarlar.


text:
Türkmen paýtagtynda köçeleri süpürmek, seýilgähleriň arassaçylygyny üpjün etmek we baglara seretmek bilen meşgullanýan aýal-gyzlar, Aziýa oýunlarynyň ýakynlaşmagy bilen, işeýaşyl köýnekli çykmaly edildi.
Şeýle-de indi olar, öňküleri ýaly, ýüzlerini günden we tot-tozandan goramak üçin, ak ýaglyk bilen örtüp bilmeýär.
Köçe süpürýän aýallaryň biriniň Azatlygyň habarçysyna aýtmagyna görä, olara bu köýnekleri, ölçeglerini alyp, jemagat hojalygy gullugynyň gürleşen tikinçilik firmasynda, bahasyny sentýabr aýynyň aýlygyndan tutmak şerti bilen tikip beripdirler.
Gelin-gyzlaryň käbiriniň, pul tygşytlamak maksady bilen, diýilýän ýaşyl matany bazardan satyn alyp, köýnegi özleriniň tikinmek barada eden haýyşy ‘bolanok’ diýen bir sözde ret edilipdir.
Bu paýtagtda, hususan-da 5-nji Aziýa oýunlarynyň geçiriljek sport desgalarynyň golaýynda işleýän köçe süpürijileriň we bagbanlaryň iş şertlerine Aziada bilen bagly girizlen ilkinji täzelik däl. Mundan iki aý çemesi öň olaryň işe çykýan wagty ir sagat 7-den daňdan sagat 3-4-e geçirildi diýip, ýerli çeşmeler habar berýär.
Aýdylmagyna görä, bu aýal-gyzlardan şäheriň protokol köçeleri diýilýänleri sübse bilen süpürmek talap edilýär.
“Aşgabatda köçeleri tot-tozansyz arassalaýan ýörite maşynlar we tehnikalar ýeterlik hem bolsa, näme üçindir, soňky iki-üç aýyň dowamynda protokol köçeleri, olaryň ýanýollaryny – trotuarlary süpürmek, tämizlemek işi hem şol aýal-gyzlaryň üstüne ýüklendi” diýip, adynyň aýdylmazlygyny islän aşgabatly synçy Azatlyk radiosyna gürrüň berdi.
Ýöne ýerli synçylar soňky iki-üç günde ýüze çykan ýagdaýyň has-da geň görünýändigini, sport desgalarynyň töweregindäki ýollaryň we parklaryň arassaçylygyna esewan edýän aýal-gyzlaryň indi ozalky iş eşiginde däl-de, eýsem toý eşiginde işleýändigini aýdýarlar.
Maglumat üçin aýdylsa, Aziýa oýunlarynyň sport ýaryşlarynyň geçmeli desgalary, Türkmenbaşy şaýolunyň günbatar tarapynda, 1,5, belki-de 2 kilometre golaý uzynlykdaky meýdany tutýar. Ýoluň gündogar tarapynda ýanýollar we köçe bilen aralyga bag, gül ekilen ýerler bar, Nesiminiň ýadygärliginiň ýerleşýän parky, ozalky türk hassahanasynyň ýanyndaky park, Ýunus Emre heýkeliniň töweregindäki baglyk bar.
Täze düzgüne görä, köçe süpürýän işçi durmuşa çykan bolsa, ol uzyn ýaşyl köýnekli we başy gyňaçly bolmaly, durmuşa çykmadyk gyz bolsa, ak gülli ýaşyl ýaglykly bolmaly.
“Ýüzüňi ýapmak gadagan, aýagyňdaky aýakgap hem gelşikli aýakgap bolmaly” diýip, işçileriň biri Azatlygyň habarçysy bilen söhbetdeşlikde aýtdy. “
Ýene bir göze dürtülýän täzelik bolsa, sport desgalarynyň töwereginde işleýän tämizlik işgärleriniň arasynda çen bilen ýaşy 30-dan ýokary geçen işçiler ýok, ozal olaryň arasynda 40-50 ýaşly aýallar hem işleýärdi diýip, Azatlygyň ýerli çeşmesi aýtdy.
Köçe süpürýän gyzlaryň biriniň gürrüň bermegine görä, ýaşy 30-a çenli bolan işçileri Aşgabat şäheriniň beýleki etraplarynda işleýän ýerlerinden saýlap alyp, sport desgalarynyň ýanyna, ýagny myhmanlaryň köp geljek ýerine seretmäge geçirdiler, ýaşy ulurak işgärleri bolsa olaryň öňki ýerinde işlemeli etdiler.
“Bu ýer biziň öň işlemedik meýdanymyz, öňki işlän ýerimizde işiň ýagdaýyny gowy bilýärdik, işimize ýetişýärdik, emma häzir özümizi ýat ýere myhman düşen ýaly duýýarys” diýip, tämizleýjileriň biri aýtdy.
Azatlyk bilen söhbetdeş bolan tämizleýjileriň ýene biri ýylgyryp, özleriniň toý lybasynda işledilmeginiň sebäbine düşünýändigini, ýolbaşçylaryň Aziada gelen myhmanlarda “Türkmenistan bir baý ýurt, köçede işleýän tämizlik işgärleri hem gowy geýinýär” diýen pikir döretmekden ybaratdygyny aýtdy.
Ýöne olaryň ikisi hem, öňünden ölçeglerini alandyklaryna garamazdan, köýnekleriniň juda dar tikilmeginden nägile bolýarlar.
“Iş eşigi giňräk bolsa gowy, emma bizi edil tans oýnalýan bala barýan ýaly edip goýdular, köýneklerimiz endamymyza syrlaşyp dur, eglip-galmamyz hem kynlaşdy” diýip, bir eli pilli, beýleki eli sübseli gelinleriň biri Azatlygyň habarçysyna aýtdy.
Türkmen paýtagtynda köçe süpürmek, parklardaky tämizlik işleri bilen meşgullanýan aýal-gyzlaryň köplenç içerki zähmet migrantlary bolýandygy, olaryň tomsuň yssysyna, gyşyň sowugyna garaman, günortan açyk meýdanda arakesme alýandygy we 5-6 bolup bir otagda kireýine ýaşap, özlerinden tygşytlan pullaryny yzda galan maşgalalaryna ibermäge çalyşýandygy aýdylýar.


text:
Dünýäniň iň uly güli
Indoneziýanyň tokaýlyklarynda ýetişýän “Rafflesia” atly gül dünýäniň iň uly güli hasaplanýar.
Onuň açýan gülüniň diametri 1 metre golaýlaýar. Iki hepdelik ömri bolan bu güller dünýäde diňe Indoneziýanyň Sumatra we Borneo Adalary hem-de Günorta Taýlanddaky “Khao Sok” goraghanasynda ýetişýär. Bir hepdede gülleýän gül ikinji hepdede solýar. Gülüniň agyrlygy bolsa 11 kilograma çenli bolýar. Goňrumtyl gyzyl reňki bolan gül gurandan soňra misiň reňkine meňzeş bolýar.
Rafflesia atly gül dünýäniň iň uly güli
Dünýäniň iň uly güli


text:
29 Kasım 2015 Pazar
“Mary-Türki Dünýäsiniň Medeni Paýtagty” Ýylynyň Netijeleri Jemlendi
Mary welaýatynyň dolandyryş merkezinde Marynyň 2015-nji ýylda türki dünýäsiniň medeni paýtagty diýlip yglan edilmeginiň möhletiniň tamamlanmagy mynasybetli dabaraly çäre geçirildi.
Mary bu hormatly derejäni Kazan şäherinden (RF-nyň Tatarystan Respublikasy) kabul etdi. 27-nji ýanwarda Ruhyýet köşgünde “Mary--2015-nji ýylda Türki dünýäsiniň medeni paýtagty” atly Ýylyň açylyş dabarasy boldy we şähere berlen hormatly derejä laýyklykda meýilleşdirilen çärelere badalga berildi. Şu gün Mary şäheri geçirilen giň gerimli işleriň netijelerini jemleýär.
“Türki dünýäniň medeni paýtagty” taslamasy türki halklaryň medeni mümkinçiliklerini açmaga, olaryň mirasyna ünsi çekmäge gönükdirilendir. Ol türki dilli ýurtlaryň dürli şäherlerinde her ýyl döredijilik serişdeleriniň bir ýere jemlenmegini, onuň esasynda medeni we ynsanperwer çäreleriň baý we köpdürli öwüşgininiň döredilmegini göz öňünde tutýar. Şol çäreler bolsa taryhy döwürlerden gözbaş alýan hem-de türki dilli döwletleriň özboluşly medeniýetleriniň arasynda dowam edýän ruhy gatnaşyklara esaslanandyr.
Mary şäheriniň türki dünýäniň medeni paýtagty hökmünde saýlanyp alynmagy möhüm ýagdaýlaryň birnäçesi bilen şertlendirilendir. Mälim bolşy ýaly, Mary ýaýlasy—dünýä sungatyň, gurluşygyň, onlarça senetleriň beýik nusgalaryny pesgeş beren siwilizasiýanyň gadymy ojagydyr. Müňýyllyklaryň dowamynda Beýik Ýüpek ýolunyň ugrunda ýerleşen gadymy Merw özboluşly medeniýetleriň merkezi hökmünde kemala geldi. Bu gadymy toprakda iri kerwensaraýlar, bazarlar, köp adamly çaýhanalar, metjitler we öz döwründe jemgyýetiň garaýşyny we düşünjesini kemala getirmäge uly täsirini ýetiren medreseler ýerleşipdir.Orta asyrlarda Merw öz baý kitaphanalary bilen tanalyp, olar ylmyň täsirli merkezleri bolupdyr we adamzadyň ylym biliminiň genji-hazynasyna mynasyp goşandyny goşupdyr.
Häzirki Mary şäheri Merwde köp wagt gaýnap joşan gadymy siwilizasiýalaryň taryhy mirasynyň doly derejeli eýesidir. Asyrlar geçse-de türkmen halkynyň beýik medeni mirasy ýurdumyzyň ýaşaýjylarynyň täze nesilleri tarapyndan aýawly saklanýar.
Türki dünýäsiniň medeni paýtagtynyň hormatly derejesi şähere öz taryhy-medeni baýlygyny açyp görkezmäge, Türkmenistanyň gözelliklerini halkara derejesinde tanyşdyrmaga giň mümkinçilikleri berdi.
Geçen ýyl bu ýerde tanymal alymlaryň, taryhçylaryň, aheologlaryň, muzeý işgärleriniň, şahyrlaryň we ýazyjylaryň, medeniýet we sungat işgärleriniň gatnaşmagynda dürli halkara çäreleri geçirildi.
Şähere hormatly derejäniň berilmegine bagyşlanan dabaradan soň Ruhyýet köşgünde baýramçylyk konserti bolup, onda türki dilli ýurtlaryň sungat ussatlary çykyş etdiler. Soňra Mary welaýatynyň Taryhy we ülkäni öwreniş muzeýinde TÜRKSOÝ-yň ýolbaşçylarynyň we wekilleriniň, köpsanly daşary ýurtly myhmanlaryň gatnaşmagynda Şekillendiriş, bezeg-amaly we foto sungat eserleriniň halkara sergisi geçirildi.
Ýylyň çäreleriniň hatarynda maý aýynda guralan “Gadymy Merw-türki dünýäniň medeni merkezi” atly halkara ylmy maslahat bolup, ol türki dilli ýurtlaryň edebiýatçylaryny, medeniýetini, sungatyny öwrenijileri, taryhçylary, binagärleri we arheologlary birleşdirdi hem-de Türkmenistanyň taryh ylmyny ösdürmekde hem-de halkara ylmy we medeni gatnaşyklary giňeltmekde nobatdaky möhüm ädime öwrüldi. Şol bir wagtda bu ýerde türki dilli ýurtlaryň sungat ussatlarynyň konserti guralyp, onuň maksatnamasyna türk şahyry Ýunus Emräniň eserlerine döredilen aýdym-sazlar girdi.
Ýurdumyzda Medeniýet hepdeliginiň geçirilmegine Mary we Türkmenabat şäherinde iýunda geçirilen türki dünýäsiniň sungat ussatlarynyň—opera artistleriniň konsertleri gabatlandy.
Türki dilli ýurtlaryň medeniýet işgärleri, redaksion birleşikleriň žurnalistleri we işgärleri bolsa sentýabr aýynda “tegelek stoluň” başynda duşuşdylar. Ol “Kitap-hyzmatdaşlyga we ösüşe tarap ýol” atly X Halkara kitap sergi-ýarmarkasynyň we ylmy maslahatyň çäklerinde geçirildi.
Oktýabr aýynda Mary şäherinde Türki dilli döwletleriň medeniýetiniň halkara guramasyna (TÜRKSOÝ) agza döwletleriň sahna ussatlarynyň
IV maslahatynyň barşynda türki halklaryň teatr sungatynyň ösüşiniň häzirki zaman meýilleri we geljegi, milli dilleri we medeniýetleri goramakda, taryhy-medeni mirasy täze nesillere ýetirmekde eýeleýän orny ara alnyp maslahatlaşyldy, şeýle hem doganlyk halklaryň teatr sungatynyň köp dürli öwüşgini bilen tanyşdyryldy. Mary welaýatynyň Kemine adyndaky Döwlet drama teatrynyň sahnasynda Russiýa Federasiýasynyň
Tatarystan Respublikasynyň Sabir Amutbaýew adyndaky Menzeli Tatar döwlet drama teatrynyň, Türkiýe Respublikasynyň Ankara şäheriniň döwlet teatrynyň, Gazagystan Respublikasynyň Mangistau oblastynyň Nurmuhan Janturin adyndaky sazly-drama teatrynyň hem-de teatr sungaty maslahatynyň sahna eýeleriniň--Kemine adyndaky Döwlet drama teatrynyň spektakllary gökezildi.
Türkmen paýtagtynda noýabr aýynda “Beýik Ýüpek ýolunyň ugrunda medeniýetleriň söhbetdeşligi” atly halkara ylmy maslahatynyň çäklerinde “Türki halklaryň medeni mirasy” diýen mowzuk bilen döredijilik duşuşygy guraldy.
Maryda ýylyň jemleýji “Mary-türki dünýäsiniň medeni paýtagty” atly çäresi, şol sanda Türkmenistanyň Bitaraplygynyň 20 ýyllygyna bagyşlanyp, türki dilli ýurtlaryň sungat ussatlarynyň konserti uly üstünlik bilen geçdi. Bu konsert parahatçylyk dörediji türkmen halkynyň myhmansöýerligini, milli medeniýetiň iň gowy däpleriniň dowam edilýändigini alamatlandyrýan täsin bina bolan “Türkmeniň ak öýünde” geçirildi.
Şu gün Mary welaýatynyň Kemine adyndaky Döwlet drama teatrynda Ýylyň ýapylyş dabarasynyň barşynda şular hem-de beýleki döredijilik çäreleri barada jikme-jik hasabat berildi. Dabara Türki medeniýetiň halkara guramasynyň /TÜRKSOÝ/, Türkmenistanyň Medeniýet ministrliginiň, welaýat we şäher häkimlikleriniň, birnäçe jemgyýetçilik guramalarynyň ýolbaşçylary hem-de wekilleri, medeniýet we sungat işgärleri, žurnalistler, talyp ýaşlar, şeýle hem jemleýji çäreleri geçirmek üçin Mary şäherine gelen daşary ýurtly myhmanlar gatnaşdylar.
TÜRKSOÝ-yň Baş sekretary D.Kaseinowyň nygtaýşy ýaly, “Türki dünýäsiniň medeni paýtagtlary” taslamasynyň çäklerinde hormatly nobaty kabul edip, gadymy türkmen şäheri Mary bu hormatly hem-de jogapkärli wezipä abraý bilen hötde geldi. TÜRKSOÝ-yň ýolbaşçysy jemgyýetiň medeni we ruhy durmuşyny ösdürmäge berýän aýratyn ünsi, myhmansöýerlik, geçirilen çäreleriň ýokary guramaçylygy, gumanitar hyzmatdaşlygy has-da giňeltmekde uly ähmiýete eýe bolan halklaryň arasynda döredijilik alyş-çalyşmalaryna döredilen ajaýyp şertler üçin hormatly Prezidentimiz Gurbanguly Berdimuhamedowa uly hoşallyk bildirdi.
Dabarada çykyş edenler häzir Türkmenistanda hormatly Prezidentimiz Gurbanguly Berdimuhamedowyň ýolbaşçylygynda alnyp barylýan ösüşlere beslenen özgertmeleriň oňyn ornuny aýratyn nygtadylar. Şol özgertmeler türkmen halkynyň şöhratly taryhynyň hem-de baý medeniýetiniň öwrenilmegine, onuň maddy we ruhy mirasynyň saklanmagyna hem-de wagyz edilmegine ýardam edýär.
Teatr sahnasynda Türkmenistanyň Gahrymany şahyr Gözel Şagulyýewanyň özüniň ýerine ýetirmeginde türkmen halkymyzyň berkarar döwletimiziň berkararlyk döwrüni dörediji bolan Arkadaga bagyşlanan şygyr ýaňlandy. Bu ýere ýygnananlaryň ýüreginde uly täsir döreden şahyrana eser şowhunly el çarpyşmalar bilen garşylandy.
Çäräni guraýjylara hem-de oňa gatnaşyjylaryň birnäçesine TÜRKSOÝ-yň minnetdarlyk hatlary we ýadygärlik sowgatlary gowşuryldy.
Mary şäheriniň 2015-nji ýylda türki dünýäsiniň medeni paýtagty diýlip yglan edilmeginiň möhletiniň tamamlanmagyna bagyşlanan dabara gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda milli medeniýeti ösdürmek barada ýadawsyz aladasy, ýurtda döredijilik işi bilen hemmetaraplaýyn meşgullanmaga hem-de döwletara gumanitar hyzmatdaşlygyna örän amatly şertleriň döredilendigi, türki dünýäsiniň medeni paýtagty hökmünde Maryda geçirilen çäreleriň ýokary guramaçylykly bolmagyna ýardam edendigi üçin Türkmenistanyň döwlet Baştutanyna tüýs ýürekden hoşallyk bildirilýär.
“Mary-türki dünýäsiniň medeni paýtagty-2015” atly ýylyň jemleýji çäresine gatnaşyjylar üçin uly medeni maksatnama taýýarlanyldy. Ol çärä gatnaşyjylaryň türkmen paýtagtynyň hem-de Mary şäheriniň muzeý gymmatlyklary we ajaýyp gözellikleri bilen tanyşlygyny öz içine aldy. Şu gün günüň ikinji ýarymynda myhmanlar “Gadymy Merw” döwlet taryhy-medeni goraghanasyna baryp gördüler hem-de onuň täsin ýadygärlikleri bilen tanyşdylar, şeýle hem gadymy türkmen topragynyň ýaşaýjylarynyň myhmansöýerligine, bu bereketli ülkäniň täsin we gaýtalanmajak tebigatynyň gözelligine ýene-de bir gezek mynasyp baha berdiler.
Şöhratly taryhy hem-da baý medeni mirasy bolan Mary şäherinde onuň hormatly wezipäni—2015-nji ýylda türki dünýäsiniň medeni paýtagty wezipesini ýerine ýetirmegiň çäklerinde geçirilen çäreler, gürrüňsiz
suratda, halkara hyzmatdaşlygyna, tejribe alyşmaga hem-de medeniýet işgärleriniň dostluk köprüsini pugtalandyrmaga täze itergi berip, dünýäniň halklarynyň özara düşünişmegine ýardam eder.
Kaydol: Kayıt Yorumları (Atom)


text:
Türkmenistanda 2014-nji ýyl üçin niýetlenen döwlet býujeti halk köpçüligine mälim edildi. Döwlet býujetiniň 13 million amerikan dollaryna golaýy sporty ösdürmek we köpçülikleýin çäreleri maliýeleşdirmäge sarp etmek üçin kesgitlenipdir. Türkmen metbugatynyň habar bermegine görä, bu san geçen ýylky bilen deňeşdireniňde 62% köpdür.
Ýurtda sporty ösdürmäge we köpçülikleýin çäreleri maliýeleşdirmek üçin niýetlenen bu pul iş ýüzünde nähili sarp edilýär? Bu serişdäniň goýberilmeginiň maksady näme we göz öňünde tutulýan maksada näderejede ýetilýär?
Azatlyk Radiosy bu soraglar bilen gyzyklanyp, aşgabatly ýazyjy Amanmyrat Bugaýew bilen söhbetdeş boldy. Söhbetdeşligi diňlemek üçin aşakdaky düwmä basyň.


text:
Ryza Ýyldyrym altyn medalyň eýesi boldy
Ryza Ýyldyrym Türkiýä çempionatdaky ilkinji altyn medaly gazandyrdy
Ýewropa göreş çempionadynda erkekleriň arasynda erkin göreş boýunça 97 kilogram agyrlykda bäsleşen Ryza Ýyldyrym altyn medalyň eýesi boldy.
Milli göreşçi Ryza Ýyldyrym Serbiýanyň Nowi Sad şäherinde geçirlen çempionadyň final bäsleşiginde soňky Ýewropa çempiony rus Anzor Boltukaýew bilen bäsleşdi.
Spens zalynda geçirlen bäsleşikde bäsdeşini 4-2 hasabynda ýeňen Ryza Ýyldyrym Ýewropanyň çempiony boldy.
Ryza Ýyldyrym Türkiýä çempionatdaky ilkinji altyn medaly gazandyrdy.


text:
Mary welaýatyna iş saparynyň barşynda Türkmenistanyň Prezidenti Gurbanguly Berdimuhamedow utgaşykly dolanyşykda işleýän gazbugturbinaly elektrostansiýanyň gurluşygynyň barşy bilen tanyşdy. Kuwwatlylygy 1574 MWt bolan elektrostansiýa “Türkmenenergo” Döwlet elektroenergetika korporasiýasynyň buýurmasy boýunça Mary DES-niň çäklerinde bina edilýär.
Bir ýylda 12,6 milliard kWt/sagat elektrik energiýasyny çykarmaga niýetlenilen utgaşykly dolanyşykda işleýän elektrostansiýa ýangyç hökmünde diňe bir tebigy gazy däl, eýsem bugy hem peýdalanar.
Topluma gaz turbinalaryň dördüsi, galyndylary gaýtadan işleýän gazanlar, bug turbinalarynyň ikisi hem-de beýleki tehnologik desgalar girýär. Ýangyjyň ýanmagynyň netijesinde döreýän gazlar esasy gaz turbinany herekete getirýär, soňra bolsa galyndylary gaýtadan işleýän gazanda suwy buga öwürýär, ol bolsa bug turbinany hem-de onuň bilen bagly bolan toguň generatoryny herekete getirýär. Şeýlelik bilen, elektroenergiýanyň goşmaça möçberi öndürilýär.
Eger adaty elektro stansiýanyň peýdaly hereketiniň görkezijisi (PHG) ortaça 34,2 göterim bolsa, onda utgaşykly dolanyşykda ol bir ýarym esseden gowrak artyp, 57 göterime golaý bolaýr, tebigy gazyň sarp edilişi görnetin azalýar. Gazbugturbinaly elektrostansiýalar ykdysady we ekologiýa babatda özüne çekijidir, çünki ýanan önümleriň – kömürturşy gazyň howa bölünip çykmasynyň möçberi 2-3 esse peselýär.
Potratçy bolan «Çalyk Enerji» türk kompaniýasy işlerine 2015-nji ýylyň iýulynda girişdi. Taslamanyň gurluşygyny 2018-nji ýylyň dekabrynda tamamlamak maksat edinilýär. Taslamanyň durmuşa geçirilmegine Amerikanyň «General Electric» kompaniýasy hem gatnaşýar.
Bu desganyň ulanmaga berilmegi bilen Türkmenistanyň elektronergetika pudagynyň ägirt kärhanasy bolan Mary DES-iň umumy kuwwaty iki esse ýokarlanar. Onuň düzüminde 30-40 ýyl mundan ozal herekete girizilen energiýa toplumlarynyň 7-si bar. 2014-nji ýylda 149,2 megawatt kuwwatlylygy bolan gazturbina elektrik stansiýasy ulanmaga tabşyryldy. Munuň özi DES-iň umumy kuwwatlylygyny 1500 megawatta çenli artdyrmaga mümkinçilik berdi.


text:
Ýewropa Bileleşigi bilen ABŞ dünýäniň iň uly erkin söwda zolagyny döretmek ugrundaky gepleşiklere başlaýarlar.
Duşenbe güni Waşingtonda başlanýan gepleşikler Edward Snowdeniň ABŞ-nyň ÝB-niň diplomatik edaralarynyň işine gizlin gözegçiligi amala aşyrandygyny metbugatda paş edenden soň dörän dartgynly döwre gabat geldi.
Gepleşikleriň dowamynda söwda meselelerinden daşgary-da, ABŞ-nyň ÝB-niň edaralarynda içalyçylyk etmegi bilen bagly aladalaryň-da gozgaljakdygy aýdylýar.
Gepleşikleriň netijesinde söwda we sermaýa işlerinde agzalýan iki tarapyň arasyndaky çäklendirmeleri ýatyrmak maksat edinilýär.
2012-nji ýylda ABŞ bilen ÝB-niň arasyndaky söwda dolanyşygy 650 milliard dollara deň bolupdy.
Erkin söwda zolagy ugrundaky gepleşikler, ABŞ-nyň ozalky aňtaw işgäri Snowdeniň metbugata syzdyran maglumatlaryna garamazdan, ilerlerlemegini dowam edýär. Snowdeniň maglumatlarynda ABŞ-nyň dünýäniň telekommunikasiýa we internet ulgamlarynda gözegçilik alyp barandygy paş edildi.
Bu maglumatlar äşgär edilensoň, ÝB maglumat goraglylygynyň we şahsy durmuş hukugynyň bozulmagy boýunça öz aladasyny bildirdi.
Snowden
30 ýaşly Snowdeniň soňky iki hepdäni Moskwanyň Şeremetýewo halkara aeroportunyň tranzit bölüminde geçirendigi aýdylýar.
Bu aralykda ýekşenbe güni Kubanyň prezidenti Raul Kastro çykyş edip, käbir latyn amerikasy döwletleriniň Snowdene gaçybatalga bermek tekliplerini goldady. Emma Kubanyň lideri Milli assambleýada eden çykyşynda öz ýurdunyň Snowdene gaçybatalga berip-bermejekdigi barada anyk zat aýtmady.
Kastro öz çykyşynda: “Biz Boliwiýa respublikasynyň we Wenesuelanyň, şeýle-de sebitdäki [Latyn Amerikadaky] ähli beýleki döwletleriň demokratiýa ýa-da öz pikirleri ugrunda göreşýänlere gaçybatalga bermek baradaky hukugyny goldaýarys. Bu biziň däplerimize gabat gelýär” diýdi.
Russiýanyň “Aerofloty” Gawana her hepdede ençeme gezek uçuş amala aşyrýar. Käbirler Snowdeniň Kubanyň üsti bilen Latyn Amerikasyna gelmeginiň mümkindigi baradaky çaklamalary-da orta atdylar.
Kastro öz çykyşynda ABŞ-ny Snowdene kömek etmek meýilli döwletlere haýbat atmak diýilýän çärelere baş goşmakda aýyplady. Ol: “Biziň häzirki ýaşaýan dünýämizde güýçli döwletler halkara hukugynyň kadalaryny bozup, beýleki döwletleriň milli özbaşdaklygyny äsgermän, adamlaryň hak-hukuklaryny depeläp bilýändirin diýip pikir edýärler. Hökmürowanlyk pelsepesinden ugur alsak, onda biz – ähli günorta halklary belli bir wagt içinde howp astynda bolmagymyzy dowam etdireris” diýip belledi.
ABŞ-nyň resmileri Snowdeni içalyçylykda we gizlin maglumatlary toplap, olary metbugata bermek arkaly hökümetiň emlägini ogurlamakda aýyplady.
Snowdeniň gaçybatalga sorap, dünýäniň 20-den gowrak döwletine ýüz tutandygy aýdylýar. Emma onuň haýyşyny Ýewropanyň ençeme döwleti, şeýle-de Hindistan we Braziliýa dagy ret etdiler.


text:
1984-nji ýylyň sentýabr aýynda Aşgabat şäherinde doguldym. Doglan wagtym Gurban Baýramy bilen deň geleni üçin adym Baýram goýulypdyr.
Edil bäbeklik döwrümden ýadymda galan zat ýok. Ýöne 1987-nji ýylda öňki ady bilen Daşhowuz (Ташауз) häzir bolsa Daşoguza göçdik. Esas çagalyk ýatlamalarym mekdeb okuwçysy döwrümdekä başlanýar.1991-nji ýylda Daşoguz şäherindäki 3-nji orta mekdebinde okuwa başladym. 1-nji synpa başlanymyzda Lenin baba bilen başlapdyk. Belkide biz iň soňky oktýabrýonok (октябрёнок) bolanlardandyk. Okuw rus dilinde geçilýärdi, şol sebäpli rus dilini hem öwrenip galdyk.
1996-njy ýylda Daşoguz türkmen-türk mekdebine giriş synagyna gatnaşdym. 186 dalaşgäriň arasynda 2-nji bolup şol mekdebe girdim. We 2001-nji ýylda orta bekdebimi 3-nji bolup tamamladym.
Orta mekdebimi tamamlan ýylym (2001) Türkiýä ýokary okuw okamana gitdim. 6 ýyllyk Türkiýe tejribämden soň 2007-nji ýylda Atawatana dolandym.
Indiki 3 ýylym türk gurluşyk firmalary bilen baglanşykly bölüm. 3 ýyl içinde işlän wezipelerimi sanasaň sogaby bar. Ýönekeýje üpjün edijiň kömekçisinden başlap iň soňunda ammar müdiri wezipesine çenli her wezipäni gördim.
2010 ýylynda ýene Atawatany terk etmeli boldym. Bilýänje zatlarymy beýlekiler bilen paýlaşar ýaly günorta-gündogar aziýada günimi görýän.
Bul saýty açmagymyň esasy sebäbi türkmen dilinde açylýan kän blog bolmaýşy bolup durýar. Bu ýerde myhmanlarym bilen käbir zatlary paýlaşaryn diýip umyt edýärin.
Esasy gyzyklanýan zatlarym IT tehnologiýalary. Syýahat etmäni hem halaýan. Käwagt daş töweregimde bolýan zatlary syn edip bellik alýan…
Baýram TM


text:
Bir wagtlar türkmen interediniň ýaňy emedekläp başlan döwürlerde agAjan (hawa hawa… uly A harpy adynyň içinde galan) atly biri bardy. 90-njy ýyllaryň ahyry, 2000-leriň başynda şonyň saýtlaryndan başga hakykatdanam türkmen saýty ýokdy. Onyň saýtlarynyň beýle meşhur bolmagynyň esasy sebäbi owadan dizaýny we saýtyň içindäki gyzyklyja mowzuklar diýip pikir edýärin.
Geçen ýyl şol agAjan bilen tanyşmak miýesser etdi. Indi ol meniň üçin agAjan dälde eýsem Agajan Aga boldy =)
Tanyşyklygymyň netijesi hökmünde elime onuň öňki saýtlaryndan biri bolan “Eýho”-nyň arhiwi elime geçdi. Içindäki degişmelerdir şorta sözlerini okap talyplyk ýyllarymdaky duýgularymy ýatlatdy. Beýle arhiwiň biderek meniň kompýuterimiň faýllarynyň arasynda durmagy dogry däl diýip pikir etdim. Ol asyl bolmaly ýeri bolan internetde durmaly. Şeýlelik bilen “Eýho”-daky makalalary ýuwaş ýuwaşdan paýlaşmakçy.
Bugün siziň bilen “GÜL gülkä” bölüminden bir “onlyk” paýlaşmakçy (jemi 19 sany onlyk bar)… Continue reading →


text:
Telekeçileriň üstünligi
Eziz Diýarymyzda soňky döwürler telekeçiligiň dürli ugurlary uly depginde ösýär....
Ýazylan wagty: 11 сентября 2017 Ýazan NEXTTM
0
Okalan sany: 20 Jogaplar: 0
AZIADA-2017: BEDEN WE RUHY KÄMILLIGIŇ GÖZBAŞY
Hormatly Prezidentimiz belent hem jogapkärli wezipä saýlanan ilkinji günlerinden başlap, ýurdumyzda ähli...
Ýazylan wagty: 11 сентября 2017 Ýazan NEXTTM
0
Okalan sany: 24 Jogaplar: 0
Petek satuw nokatlary.
Aşgabat şäherindäki petek satuw nokatlary"Altyn Asyr" gündogar bazary 08:00 - 15:00"...
Ýazylan wagty: 11 сентября 2017 Ýazan Mayichka
1
Okalan sany: 23 Jogaplar: 0
Kuraşyň taryhyndan
Ýazylan wagty: 10 сентября 2017 Ýazan NEXTTM
1
Okalan sany: 28 Jogaplar: 0
“Aşgabat 2017” sowgatlyk önümlerde
“Aşgabat 2017” sowgatlyk önümlerdeHäzirki wagtda paýtagtymyzyň köçelerine çykanymyzda ýurdumyzda ilkinji gezek geçirilýän iri sport çäresi “Aşgabat 2017”-niň barha golaýlaýandygyny aýdyň duýmak bolýar....
Ýazylan wagty: 10 сентября 2017 Ýazan NEXTTM
0
Okalan sany: 41 Jogaplar: 0
Saparmyrat Atabaýew: «Maksadym — altyn medal»
Saparmyrat Atabaýew: «Maksadym — altyn medal»Saparmyrat Atabaýewiň, umuman, Atabaýewleriň ady küştüň muşdaklaryn tanyşdyr. 18 ýaşyna çenli ýurdumyzyň 20 gezek çempiony bolan Saparmyrat Aşgabat Aziadasynda üsütnlikli çykyş etmegine garaşylýan küştçülerimiziň biri. Şu aýda Türkmenistanyň Milli sport we syýahatçylyk institutynda talyplygynyň ikinji okuw ýylyna girişen türgen diňe bir küştçüler maşgalasynyň däl, tutuş ýurdumyzyň guwanjyna öwrülen ýaş zehinleriň biri....
Ýazylan wagty: 10 сентября 2017 Ýazan NEXTTM
0
Okalan sany: 22 Jogaplar: 0
"Aşgabat 2017-niň" monumenti yklym ýaryşynyň aýratyn bezegi bolar
"Aşgabat 2017-niň" monumenti yklym ýaryşynyň aýratyn bezegi bolarOlimpiýa oýunlary, Aziýa oýunlary we dürli iri halkara ýaryşlary geçirilende her sport çäräniň öz monumenti (ýadygärligi), ýagny ýaryş döwri ulanyljak bezegi bolýar. Ynha, biziň şol diýýän täsinligimiz hem Ýapyk binalarda we söweş sungaty boýunça V Aziýa oýunlarynyň "Olimpiýa" monumenti....
Ýazylan wagty: 10 сентября 2017 Ýazan NEXTTM
0
Okalan sany: 21 Jogaplar: 0
“Hoş zaman” — «Aşgabat 2017-niň» resmi hyzmatdaşy
“Hoş zaman” — «Aşgabat 2017-niň» resmi hyzmatdaşyV Aziýa oýunlaryna taýýarlyk görmek baradaky ýerine ýetiriji komiteti “Hoş zaman” kompaniýasynyň Ýapyk binalarda we söweş sungaty boýunça V Aziýa oýunlaryna resmi hemaýatkär hökmünde goşulýandygyny buýsanç bilen yglan etdi....
Ýazylan wagty: 10 сентября 2017 Ýazan NEXTTM
0
Okalan sany: 24 Jogaplar: 0
HEREKET SAGLYKDYR
HEREKET SAGLYKDYR
Ýazylan wagty: 09 сентября 2017 Ýazan NEXTTM
0
Okalan sany: 30 Jogaplar: 0
Futzalyň öňki çempionlary barada maglumat
Futzalyň öňki çempionlary barada maglumatBilşiňiz ýaly, Ýapyk binalarda we söweş sungaty boýunça V Aziýa oýunlarynyň çäklerinde futzal boýunça Türkmenistanyň erkek hem-de zenan ýygyndysy ýer eýesi hökmünde “A” toparçada çykyş eder. Erkek futzalçylar Hytaý Taýpeýiniň, Gonkongyň, Solomon adalarynyň, Wýetnamyň ýygyndylary bilen duşuşar. Zenanlar bolsa Palestinanyň hem-de Tailandyň milli toparlary bilen güýç synanyşarlar. Ýapyk binalarda we söweş sungaty boýunça Aziýa oýunlarynyň mundan öňkülerinde eýsem haýsy ýygyndylar çempion bolupdyr. Muny bilmek gyzykly bolsa gerek....
Ýazylan wagty: 09 сентября 2017 Ýazan NEXTTM
0
Okalan sany: 37 Jogaplar: 0
Meýletin teswirleýji - Daud Annayew
Meýletin teswirleýji - Daud AnnayewHormatly Prezidentimiziň baştutanlygynda berkarar döwletiň bagtyýarlyk döwründe bedew bady bilen ynamly öňe barýan ýurdumyzyň her bir güni toýdur-baýramlara, şanly senelere beslenýär. Ýurdumyz saglygy goraýşy we sporty ösdürmekde, dünýä ýaýmakda beýik işler amala aşyrylýar. Muňa aýdyň mysal edip ýurdumyzyň ähli künjeginde gurlup ulanylmaga berilýän, dünýä ülňülerine laýyk gelýän saglyk desgalaryny we sport desgalaryny, aýratynda gözel paýtagtymyzda gurlan “Olimpiýa şäherjigini” görkezmek bolar....
Ýazylan wagty: 09 сентября 2017 Ýazan NEXTTM
0
Okalan sany: 43 Jogaplar: 0
Salam Aziada – 2017!
Salam Aziada – 2017!
Ýazylan wagty: 08 сентября 2017 Ýazan NEXTTM
1
Okalan sany: 48 Jogaplar: 0
Aziada-2017 aşpezlik sungaty
Aziada-2017 aşpezlik sungatyDünýäde geçirilýän iri halkara ýaryşlaryň islendiginde türgeniň ýokary netije gazanmagy üçin bäsleşik döwri hökmany suratda rahat dynç almagydyr naharlanmagy ilkinji nobata çykýar. Ýapyk binalarda we söweş sungaty boýunça V Aziýa oýunlarynyň Guramaçylyk komitetiniň gurnamagynda yzygiderli geçirilýän halkara maslahatlaryň çäginde Aziýa oýunlarynyň geçirilýän döwri türgenleriň, tälimçileriň we paýtagtymyzyň myhmanlarynyň dogry naharlanmagy ugrunda hem yzygiderli aladalar ediler....
Ýazylan wagty: 08 сентября 2017 Ýazan NEXTTM
0
Okalan sany: 31 Jogaplar: 0
Olimpiýa oýunlarynyň hemaýatkärleri
Olimpiýa oýunlarynyň hemaýatkärleriHalkara derejesinde geçirilýän sport çäreleri şol ýurduň dünýädäki abraýynyň artmagyna, ýurduň tebigy, medeni we taryhy gözellikleriniň açyp görkezilmegine, şeýlelikde şol ýurda gyzyklanmanyň artmagyna getirýär. Bu iri halkara çärelere dünýä we ýurt derejesinde iş alyp barýan hususy kärhanalar hem öz goşantlaryny goşýarlar. Bu kompaniýalar hem bu çärä harytlary we hyzmatlary bilen öz goşandyny goşýarlar, hem-de özlerini mahabatlandyrmaga mümkinçilik alýarlar....
Ýazylan wagty: 08 сентября 2017 Ýazan NEXTTM
0
Okalan sany: 32 Jogaplar: 0


text:
Salam hormatly lukman! Meni şeýle sorag gyzyklandyrýar – bedende alkogol emele gelýärmikä?
Saýtyň okyjysy.
Hormatly okyjy!
Bedende alkogol belli bir mukdarda emele getirilip, etanol spirtini alkogoldegidrogenaza fermentini saklaýan hemme beden öýjükleri işläp çykarýandyr. Bu ferment bolsa hemme öýjüklerde bolup, ol esasan bagyrda köp mukdarda saklanýandyr. Bedende emele gelýän alkogol beden üçin zerur bolup, kuwwatlylyk çeşmesiniň döredilmegi we paýlanylmagy, uýgunlaşma hadysalarynyň ýaýbaňlanmagy, serotoniniň we endorfinleriň emele gelmegi üçin ol juda gerekdir. Sag we serhoş däl adamynyň bedeninde alkogolyň derejesi takmynan 0,01 promille barabardyr. Başgaça aýdylanda, adam bedeni özbaşdak 10 gr. golaý arassa spirti öndürmäge ukyplydyr. 50gr. aragyň ýa-da bir bulgur piwo içgisiniň kabul edilmegi bedendäki alkogolyň derejesiniň ýokarlanmagyna getirip biler.
Bedende emele gelýän alkogolyň derejesiniň ýokarlanmagyna birnäçe faktorlar sebäp bolup biler. Bedeniň käbir keselleri (süýji keseli), alkogoly saklamaýan önümleriň (şokolad, kwas içgisi, gatyk, käbir ir-iýmişler) kabul edilmegi bedeniň öz öndürýän alkogolynyň ýokarlanmagynyň sebäbi bolup bilýändir. Şeýle-de, adamyň keýpli bolup, ýaramly, şatlykly duýgulary başdan geçiren halatlarynda hem beden alkogolynyň derejesiniň ýokarlanýandygyny bellemek gerekdir.
Hormat bilen, saýtyň lukmany.
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Ýyl 1995…
Häli men kompýuterler bilen ýaňy tanyşyp başlan wagtlarym. Elbette ol wagt kompýuterler hem häzirlki ýaly däl. Meniň üçin ol wagtlar kän tapawudy ýokdy häzirkiler bilen, men ol tapawutlary soň görüp we düşünip başladym. Operasion sistemalar barada-da bilýän zadym ýokdy.
Kompýuteri açan wagtyň gara ekranda birzatlar ýazylýar, soň hemme ýazgylar geçip bolansoň kommanda ýazyp Windows 3.1 sistemany işledýärdim.
Ýalňyşmaýan bolsam ýazýan kommandam şeýledi:
C> win/s
Soňra garşymyza şeýle ekran çykýardy:
Şeýle seredilende häzirki telefonlarda işleýan operasion sistemalar hem ondan gowudyr.
Biz çagalar bolsa Windowsy açandan häzirki ady bilen Paint, öňki ady bilen bolsa “paintbrush.exe” surat çekme programmasyny açardyk. Biziň dilimizde kompýuterde oýnamak ol PaintBrush-da surat çekmekdi ol wagtlar. Elbette häzirki ol wagtam “Minesweeper” bardy (öňki ady “Winmine.exe”), ya-da “Solitare” bilen “Freecell” (başga ýokdy), ýöne olary oýnamany bilemizokdyk (men ol oýunlary elime Windows 95 geçensoň öwrendim).
Ýazuw, çyzuw üçin bolsa häzirki MS Office paket programmalaryň atasy bolan “Microsoft Word 6.0” bilen “Microsoft Excel 5.0” bardy.
Elimi klawiatura öwrenişdirjek bolup ýanymda bir kitap goýup kompýutere göçürýärdim. Excel-daky formulalaryň käbirlerini şol döwürde öwrenipdim.
dowamy bar…


text:
Ildeşlerimiz haj parzyny berjaý etdiler
Gurban baýramy günlerinde asylly dessury ýerine ýetirmek maksady bilen, Mekgä hem-de Medinä gidip, haj parzyny berjaý eden ildeşlerimiz Watanymyza sag-aman dolanyp geldiler.
Gurban baýramynyň öňüsyrasynda ýurdumyzyň welaýatlaryndan hem-de Aşgabat şäherinden ildeşlerimiziň 160 sanysy Saud Arabystany Patyşalygynda dünýäniň ähli künjeklerinden keramatly Käbä sežde etmäge gelen millionlarça zyýaratçylaryň hataryna goşuldylar. Milli Liderimiz Gurbanguly Berdimuhamedowyň görkezmesi bilen "Türkmenhowaýollary" gullugy türkmenistanlylar üçin ýörite howa uçuşyny gurady.
Ildeşlerimiz Medinede Muhammet Pygamberiň we onuň egindeşleriniň aramgähine zyýarat etdiler, Mina jülgesine baryp, Arafat dagyna çykdylar, Mekgäniň ýanyndaky keramatly Zem-Zem çeşmesine, Al-Haram metjidine baryp, dessur bolşy ýaly, togap etdiler, mukaddes Käbäniň keramatly Gara daşynyň daşyndan aýlandylar.
Şeýle hem ildeşlerimiz dünýäniň ähli musulmanlaryň ruhy paýtagtynda bolmagyň çäklerinde şäheriň metjitlerinde Alla sežde etmek çäresine gatnaşdylar.
Diýarymyza sag-aman dolanyp gelensoňlar, zyýaratçylar Gypjakdaky Türkmenbaşynyň ruhy metjidine baryp, bu ýerde degişli dessurlary ýerine ýetirdiler. Her bir musulman üçin wajyp hasaplanylýan haç parzyny berjaý etmek ugrunda döwlet tarapyndan berlen goldaw we mümkinçilik üçin döwlet Baştutanymyza tüýs ýürekden çykýan hoşallyk sözlerini aýtdylar.


text:
27 Ağustos 2015 Perşembe
Ýapyk Binalarda we Söweş Sungaty Boýunça V Aziýa Oýunlarynyň Guramaçylyk Komitetiniň Mejlisi
Aşgabat şäherinde Aziýanyň Olimpiýa geňeşiniň çözgüdi boýunça 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň Guramaçylyk komitetiniň nobatdaky mejlisi geçirildi.
Mejlisiň çäklerinde V Aziýa oýunlaryna taýýarlyk görmegiň meseleleriniň giň toplumy, şol sanda olary maliýe, maddy-enjamlaýyn, lukmançylyk we hyzmat ediş taýdan üpjün etmek, ýaryşlaryň türgenleriniň we myhmanlarynyň howpsuzlyk çäreleri, Olimpiýa şäherçesini dolandyrmak boýunça meseleler we beýlekiler ara alnyp maslahatlaşyldy.
Guramaçylyk komitetiniň mejlisiniň barşynda şeýle hem, paýtagtymyz Aşgabat şäherinde Aziýanyň Olimpiýa geňeşiniň Baş Assambleýasynyň 34-nji mejlisini geçirmek bilen baglanyşykly meseleler barada pikir alşyldy. Şunda Ýapyk binalarda we söweş sungaty boýunça V Aziýa oýunlaryna taýýarlyk görmegiň deslapky tapgyrynyň ilkinji netijeleri jemlener.
Aziýanyň Olimpiýa Geňeşiniň Baş Assambleýasynyň forumynyň çäklerinde guramanyň Utgaşdyryjy, Maliýe we Ýerine ýetiriji komitetleriniň mejlisleri geçiriler. Garaşylyşy ýaly, ol türkmen paýtagtynda 600 töweregi daşary ýurtly myhmanlary jemlär.
Kaydol: Kayıt Yorumları (Atom)


text:
Günleriň birinde meniň 12 ýaşly jigim mekdepden gelip, maňa okuwçylaryň we mugallymyň arasynda bolan bir üýtgeşik wakany aýdyp berdi. Gysga beýän edişde 6-njy klasda okaýan oglan öz klasdaş gyzyna kiçijek kagyzda öz söýgi duýgulary hakynda bir-naçe söz ýazyp, şol gyza gowşurypdyr. Jemal (romantiki haty alan gyz), belki maslahat sorap, ony ejesine görkezipdir. Onuň ejesi ertiriň özünde okuwçylaryň synp ýolbaşçysynyň ýanyna baryp, bu, onuň pikiriçe, ýaramaz herekete zeýrenip, ondan ýagdaýa goşulmagy talap edipdir. Mugallym synp sagadynda ýapyk gapylaryň aňyrsynda, hemme okuwçylaryň öňünde şol oglany juda rehimsiz urupdyr. Men bu erbet we gorkunç wakany diňläp, birinji bilen, şol 12 ýaşly oglanyň psihikasyna we ilki-ilki ýetginjek döwründe döreýän şahsyýetine ýetirilen bitmez şek hakynda pikir etdim. Birinji söýgi diýilýän ýagty duýgy oňä sadaja bagt däl-de kän häsiýet ýygyndylary ýetirdi. Elbetde, bu waka şu oglanyň psihikasynda we umumy dünýägaraýşynda ýaramaz yz galdyryp biler. Ol bu mugallymyň zorlugyna görelde hökmünde we şuňa meňzeş wakalardan çykalga ýaly sereder.
Türkmen terbiýesi döwrebapmy?
Çaga terbiýesi her-bir jemgyýetde her hili bolup, aslynda, durmuşyň iň manyly mysallaryň biri hasaplanylýar, çünki, çagalar – bu ertirki gün. Çaga terbiýesi hakynda kän maslahat berýän kitaplaryň sany kän. Olaryň her biri belli bir teoriýa görä çagalary kämillik ýäşyna yhlasly seretme bilen ýetirmegiň häýyrly usullaryny hödürleýärler. Ýöne biziň ýurdumyzda onça kän terbiýelik bilen gyzyklanýan ene-atalaryň sany az. We muňada kän sebäpler bar. Türkmen dilinde çaga terbiýesi barada döwrebap maglumatlar, iň soňky barlaglara esaslanyp ýazylan kitaplar ýok. Döwürdeş türkmen awtorlaryň arasynda bu tema aktual däl. Daşary ýurt terbiýelik hödürnamalar biziň dilimize terjime edilenok. Ene-atalar diňe öz durmuş tejribesinden we öz maşgalasynda duşan göreldesinden düşünje döredýär.
Çaga terbiýesine degişli hemme tejribe biziň aglaba bölegimiz ata-babalarymyzdan gaýdyp gelýändigini belleýäris. Emma, meniň pikirimçe, olaryň wagty geçdi, durmuş şertleri, talaplary özgerdi. Olaryň wagtynda çagalary berk terbiýelemek, hemme taraplaýyn ýetmezçilik we birahat wagtyna görä adamy galdyrmak örän gerekli durmuş şerte deňdi. Emma ýaşaýşyň şu günlerinde ösüş we umumy geljegimiz, belki, adamzat şahsyýetiň yzynda.
Türkmen terbiýesi we söýgi
Gynansagam, ýokardaky ýazylan waka seýrekleriň arasyndan däl. Bu sebapli, belki, çagalar bilen başgaça hereket etmegiň wagty gelendir? Näme uçin Jemalyň ejesi bu waka sebäpli beýle aladalanýar? Mümkin ol durmuş täzeliklerden we olaryň üstünden jogapkärçilik tutmany gorkýandyr we şeýdibem soňkyny mugallymyň ynsabyna tabşyrandyr. Mugallym bolsa ýagdaýy öz bilýän-tanaýan netijesiz usuly bilen çözendir. Näme üçin olaryň arasynda gürrüňdeşlik, pikir alyşma, çagany diňlemeklik, çaga düşündirmeklik ýokka? Mümkin bu wakada biziň söýgi hakda düşünjämiz pesdir. Biziň tarabymyzdan aslyndan arassa we ýagty duýgy näbelli sebäplerden köplenç masgaralanýar, aýyp görülýär. Emma çeper türkmen edebiýatymyza ýuz tutsak, onda köp belli söýgi hakda eserlere uly we hormatly ýer goýulýar ("Şasenem we Garyp", "Leýli-Mejnun" we başga hekaýalar, Magrymguly Pyragynyň, G. Ezizowyň, K. Gurbannepesowyň we başga belli türkmen şahyrlaryň söýgi hakda goşgulary). Aslynda biziň medeniýetimiz söýgini hormatlaýar we ýokary tutýar. Eger yza, ýokardaky waka dolansak, name üçin çaga ýaramaz garalýar?
► Çaga kiçi, hukuksyz, başarjaňsyz adamjyk. Oňä köp düşünjeleri bermek zerur däl, sebäbi soň ol, köp bilip, ene-atalaryň barlagyndan, asla häzirki türkmen jemgyýetiniň kanunlaryndan çykmagy mümkin. Emma bu pikir doly dogry dälmikä diýýän. Gepleşik bilen çaga bir wakanyň hemme artykmaçlygyny we kemlikli taraplaryny, umumy düşünje berip, görkezilmegi zerur bolup durýar. Belki bu gepleşik geljekde olary uly ýalňyşlykdan halas eder.
► Ene-atalar we mugallymlar üçin çaga el galdyryp düşünje bermek – terbiýäniň iň ýeňil – netijesiz we zyýanly usulydyr. Gürleşmek, pikir alyşmak, soraglara jogap bermek düşünjeli ene-atany, onuň wagtyny talap edýär we her ene-ata başardanok. Çaga bilen yzygiderli iş geçirmek üçin kän sabyr, durmuş tejribe we bilim gerek, el galdyrmakda bolsa – diňe güýç gerek. Jemgyýetimizde uly adamlaryň özi şeýle usul bilen terbiýelenen. Başga usullary bilenoklar. Belki şeýle ýagdaýlarda sada adamkärçilik düzgünleri kömege geler.
Çaga terbiýesi ene-atanyň, terbiýeçiň öz terbiýesinden başlanýar. Çaga nähili garalylsa, ol şol ýaly bolubam, ýetişýär. Şonuň üçin maşgala gurulmaka her-bir ýigit we gyz özünden "Men ene, ata bolmaga ruhy, ahlak, fiziki, maliýe taýdan taýýarmy? Men başararynmy?" sorap görmelik peýdaly bolar diýip pikir edýärin. Hatda maşgala yagdaýy, – eşretli çagalyk döwri sag-salamatlykly geljekki nesliň bolmagyny kesgitleýär.
Awtor: Bossan Annageldiýewa
Makaladaky surat arzuw.tm saýtyndan alynan.
Teswirlemeler
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Çagany okatmaly hemde romantiki duygulara olary tayarlamaly, a ol mugallymyn beyleki okuwchularyn arasynda uranyndan. Ol oglany yeke yekelikde gurleshen bolsalaram bolardy. Beydip, ol oglanjygy beyleki chagalaryn arasynda masgara eder yaly zat yok. Onsoñom, kop yashlar hemme zady bukulyp edyarler a sebabi bolsa ene atalar ayyp goy diyip yashlaryn yollaryny yapyarlar.
Çaga terbiyesi barada maglumat beryan saytlaryn adresini goysanyz minnetdar bolardym.
Men Size şu web saýty maslahat berip bilýän http://www.ya-roditel.ru , ýöne hemme informasiýä onda rus dilinde
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Gadyrly okujy, men bu makalada birinji bilen chaga zorlugy barada yazdym. Ozuniz menden gowy bilyarsiniz, chaga ka-bir pursatlarda ulularyn garayshyny - mekdepde okuwyny gowy okamasa, ookap bilmese, bir zatda yalnyshlyk goyberse, ol shol wagt ulularyn eli bilen urulyar. . Bu dogrymy? Belki bu kichi chagalara komek gerekdir, belki biz, uly adamlar bolup, olara dogry dushunje bermelidiris, chunki muna hakyky chaga terbiyelik diyerler. Makaladaky pursatam kadadan chykmak dal. Chagalar durmushynda birinji gezek oglanlaryn we gyzlaryn arasynda doreyan simpatiyasy bilen tanyshyarlar. Ulularyn chaga ya-da yetginjege hem soygi barada dogry dushunje bermekligi olary sizin gorkyan yalnyshlyklarynyzdan halas eder.Yone, aydyshym yaly, biz chaga terbiyelikden on, ozumizi terbiyelemeli, chunki hachan biz oglan-gyzymyzy terbiyelamizde, ozumizi gowy tanap bashlayarys.
Temaň ady hem jüpüne düşmändir.
"Всё новое хорошо забытое старое" diýip hem bir söz bardyr.
Hawa, Sowetler gelmaka turkmenlerde "chaga terbiyesi" ugry, ylymy gaty osen bolmaly. "terbiýe" name? Turkmen terbiýesi näme?
@Bilbil !
"Line" we şoňa meňzeşler geleli bäri söýgiň işi gaýtmadymy näme...
Indi Gurbannazaryň, Kerim agaň ýaşan döwürlerindäki söýgini "Line"-dan tapmarsyň...
Geling ozumizi "line" geldi, soygi dargady" diyip aldatmagymyzy goyaly. Ylym, bilim, terbiýämiz döwürimizden yza galýar. Hany döwrebap kitaplar? Siz psihologiýa ugrundan ýazylan birje kitaby mysal getiriň? 2016-2017 nji ýylda çap edilen.
"Çaga eziz, edebi ondanam eziz". (türkmen nakyly)
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Onsong sholaryng "soyushmegine" biz "soygi" diyip bilyasmi? Soygi "seks" dal. Soygi barada dushinjeleri bolamansong sheyle alyp baryarlar. Soygi - seks dal.
"Всё новое хорошо забытое старое" diýip hem bir söz bardyr.
"Line" we şoňa meňzeşler geleli bäri söýgiň işi gaýtmadymy näme...
Indi Gurbannazaryň, Kerim agaň ýaşan döwürlerindäki söýgini "Line"-dan tapmarsyň...
Siziň makalaňyzda beýan edilen mugallymyň okuwçyny urma wakasy häzirki döwürde gaty seýrekmikä diýýärin. Sebäbi bu Türkmenistanyň kanunçylygyna laýyk gelmeýär. Mugallymlaryň bezzat çagany urmaga het edip bilýänleri indi gaty azdyr.
Şu döwürde yaşlaryň söýüşmeklerinde päsgelçilik ýok diýen ýaly. Häzirki ýaşlaryň iň ökde zady söýüşmek.
Awtor, sen bu ýaşlary söýşüp bilmezler diýip alada etme, sen gowusy olara nädip öte geçmän saklanmaklaryny öwretmegi salgy ber. Häzirki ýetginjekler senden-menden ökde söýüşmäge. Bileni-biteni "söýgi" olaryň. Olar üçin indi "seks" çaga oýunjagy bolup galdy ahyry... Sen bolsa olar söýginiň derdini çekýändirler öýdýärsiň. Nirde oturyp ýazýaň bu makalany?
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
Türkmenistanda hünärment mekdeplerini gutaryp, hünär alan ýaşlar işe kabul edilmeýärler. Soňky bir ýylyň dowamynda, Türkmenistanyň kanunçylygynda kabul edilmedik bu kanun barada ýaş hünärmenlere göni aýdylýandygy hakda maglumatlar bar.
Çagalaryny ýokary okuw mekdeplerine okuwa ýerleşdirip bilmeýän ýönekeý ilatyň çagasyna bilim-hünär bermek üçin ýapyşalgasy bolup durýan hünärment mekdepleriniň hem çykdaýjysynyň az-küş däldigi aýdylýar.
Ahal welaýatynyň Arçman obasynyň ýaşaýjysy Ogulbike daýzanyň aýtmagyna görä, hünärment mekdeplerinde çagasyny okatmak üçin, ýönekeý halkyň edýän çykdaýjysy maşgala agram salýar.
Onuň sözüne görä, Aşgabatdaky 7-nji hünärment mekdebinde gyzyny okatjak bolup, iki sany süýtli sygryny satypdyr. Ol iki sygryň bahasy tanyş-bilişleriň üsti bilen gyzyny okuwa ýerleşdirmek üçin berilýän paranyň hasabyna gidipdir.
Okuw başlanandan soňra hem 10 aýlap, her aýda okuwa diýip, 190 manat töläpdir. Beýleki okuw mekdepleri ýaly, 10 aýlap çärelere hem gatnaşmaly bolan gyzy hasapçy-kompýuterçilik hünärini ele alandygyna indi iki ýyl bolsa-da, ol hiç bir ýerden iş tapyp bilmändir.
Ilki başda oňa iş orny bolanda aýdarys diýip, hoş söz beren bolsalar-da, boşan iş orunlaryna hatda okuwy ondan soňra gutaran ýaşlardan işe kabul edilenleriň bolandygynyň faktlary bilen ýüzbe-ýüz bolan ýaş gyz parasyz işe girip bilmejegine göz ýetiripdir.
Işe girmek üçin soňky bir ýylda ýüz tutan gapylaryndan bolsa: “Hünärment mekdeplerini okap gutaran ýaşlary indi işe kabul etmeli däl, bize şeýle görkezme berildi. Hünärment mekdepleriň diplomlary indi ýöremeýär, işe girmek isleseňiz tehnikumlary okaň” diýip, açyk jogap beripdirler.
Emma şeýle kararyň nirede kabul edilendigini oňa aýtmakdan ýüz öwrüpdirler.
“Hünärment mekdeplerine okuwa ýerleşdirjek bolsaň, bir müň dollary talap edýärler. Şol bir müň dollary jemlejek bolup, mal-garamdan aýryldym. Tehnikumlara ýerleşmek üçin talap edilýän 6-7 müň dollary öýümi sataýsam-da jemläp biljek däl” diýip, Ogulbike daýza ozalky eden çykdajylarynyň ýele sowrulandygyny aýdýar.
Aşgabat şäherinde bu hünärment mekdeplerini okap gutaran ýaşlardan, bir müň dollar para berip, sosial-üpjünçilik bölümine işe ýerleşip, bir ýyldan soň ştat kemeltme sebäpli işsiz galynan faktlaryň, sürüjilik okuw mekdebiniň edara jaýyna işe durmak üçin, dört müň manat para berip, 6 aýdan soň ştat kemeltmä düşen işgärleriň bardygy hakda hem maglumatlar bar.
Hünärment mekdeplerini gutarýan ýaşlar işe alynmasa-da, hünärment mekdepleri bu ýyl hem ýaşlary okuwa kabul etmäge eýýämden taýýarlyk görüp, oňa girmeli okuwçylaryň eýýämden sanawy düzülendigi barada hem ýaşaýjylar nygtaýarlar.
Sözümiziň ahyrynda ýatlatsak, şu ýylyň 23-nji martynda Azatlyk Radiosynyň türkmen hökümetindäki ynamdar çeşmesi Türkmenistanda işsizligiň derejesiniň altmyş prosente golaýlandygyny habar berdi.
Çeşme bu habary golaýda Türkmenistanyň Merkezi bankynda bolan maslahatda, hökümet başlygynyň orunbasary Ýagşygeldi Kakaýew bilen bankyň başlygynyň arasynda bolan sorag-jogaba salgylanyp aýtdy.
Türkmenistan ýurtdaky işsizligiň derejesi barada statistiki maglumatlary çap etmeýär. Emma muňa garamazdan, garaşsyzlygyň başky ýyllaryndan bäri ýurtda işsizleriň sanynyň artýandygy aýdylýar.


text:
Aýyň Soragy
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler
Sentýabr aýyndaky bäsleşigimiziñ soragy şeýle: 17-nji awgust ýer titremesi haýsy ýylda boldy?
- 1995
- 1999
- 1998
Bize dogry jogaby ýollan diñleýjilerimiziñ arasyndan çekiljek bijelere göra 3 dińleýjimize TSR tarapyndan sowgat beriler. Jogaplaryńyzy sentýabr aýynyñ 30-na çenli internet, faks ýada poçta arkaly biziñ salgylarymyza ugradyp bilersiñiz.
Biziñ internet salgymyz turkmen@trt.net.tr
Faks nomerimiz: 90- 312 4633454
Hat salgymyz PK 333, 06443 Ýenişehir Ankara,Türkiýe
Size üstünlik arzuw edýäris.


text:
21 Şubat 2015 Cumartesi
Aziýa Oýunlarynyň Taýýarlyk Meseleleri
Mälim bolşy ýaly, hormatly Prezidentimiz Gurbanguly Berdimuhamedow 17-nji fewralda Aşgabatda bina edilýän we sebitde iri sport toplumy bolan Olimpiýa şäherjigine baryp gördi. Milli Liderimiz sport düzüminiň desgalarynyň taslamalary bilen tanşyp, ol ýerde ýapyk binalarda we söweş sungaty boýunça türkmen paýtagtynda geçiriljek Aziýa oýunlarynyň taýýarlyk meseleleri boýunça iş maslahatyny geçirdi.
Döwlet Baştutanymyz maslahatyň barşynda birnäçe ministrlikleriň we pudaklaýyn düzümleriň ýolbaşçylaryna Aziada-2017-iň ýokary guramaçylyk derejede geçirmegi üpjün etmek boýunça birnäçe tabşyryklary berdi. Esasan-da, hormatly Prezidentimiz Syýahatçylyk baradaky döwlet komitetiniň ýolbaşçysyna bu ulgamda dünýäniň öňdebaryjy tejribesini öwrenmek, myhmanhana hyzmatlary we syýahatçylyk işlerini guramak, ýokary derejeli terjimeçileri işjeň taýýarlamak babatda birnäçe görkezmeleri berdi.
Ýurdumyzyň Syýahatçylyk baradaky döwlet komitetiniň alyp barýan köptaraplaýyn işinde sport ugry aýratyn orna mynasypdyr. Ol Türkmenistanda halkara syýahatçylygyň esasyny düzýär. Şeýle hem dag syýahatçylygy, atly gezelenç, deňizde gämili gezelenç we başga-da köpsanly jahankeşdelik ugry aýratyn ähmiýet berilýän ulgamlardyr. Sport ýaryşlarynyň janköýerleri üçin ýörite syýahatlary guramak Türkmenistana jahankeşdeleri çekmegiň möhüm ugrudyr. Şeýle hem ol ýurdumyzyň iri ýaryşlaryň we çempionatlaryň geçirilýän merkezine öwrülýändigini nazara alanyňda bu ugruň uly geljegi bardyr. Ýapyk binalarda we söweş sungaty boýunça Aziýa oýunlarynyň geçirilmegi ýakyn ýyllaryň esasy meselesidir.
Milli Liderimiz Gurbanguly Berdimuhamedowyň belleýşi ýaly, Aziada-2017 diňe bir gyzykly we türgenleriň ýeňiş ugrundaky joşgunly ýaryşlary bilen däl-de, eýsem türkmen halkyna mahsus myhmansöýerlik we edilýän hyzmatyň ýokary hili bilen ýurdumyzyň sport söýüjileriniň we köpsanly daşary ýurtly myhmanlaryň ýadynda galmalydyr. Paýtagtymyzyň we onuň töwerekleriniň ajaýyp ýerleri, gadymy medeniýetiň hem-de taryhy ýadygärlikleriň ýerleşýän künjekleri boýunça syýahatçylyk ugry oýlanyşykly düzülmelidir. Şeýle hem syýahatçylaryň milli aşhananyň saýlama tagamlaryna baha berip bilmekleri üçin ähli mümkinçilikler, ýokary myhmanhana hyzmaty üpjün edilmelidir.
Şu maksat bilen ýurdumyzyň Syýahatçylyk baradaky döwlet komiteti ýörite okuwlary we amaly-tejribe maslahatlaryny guraýar. Onuň netijeleri bolsa her bir tapgyrda äşgär duýulýar. Häzirki döwürde Aşgabat şäheriniň myhmanhanalarynyň hünärmenleri we guramaçylary üçin hünär derejesini ýokarlandyrýan iki hepdelik okuwlar geçirilýär. Olar “Ak altyn” we “Grand Türkmen” myhmanhanalaryň binýadynda guralýar. Ony tejribeli mugallymlar, alymlar we syýahatçylyk ulgamynyň hünärmenleri, taryhçylar, dilçiler, ekologlar, hukuk ulgamynyň işgärleri alyp barýarlar.
Myhmanhana we syýahatçylyk hyzmatlary, myhmanhana önümçiligi alyp barmak ýaly syýahatçylyk ugurlaryndan başga-da, okuw maksatnamasyna syýahatçylyk bilen bagly bolan Türkmenistanyň tebigy we taryhy ýadygärliklerine, myhmanhana senagaty ulgamyndaky häzirki zaman maglumat tehnologiýalaryna, işgärleriň dil taýýarlygyna degişli ugurlar girizildi.
Okuwlaryň ikinji tapgyry şu ýylyň aýagynda tamamlanar. Indiki okuwlary restoran işiniň hünärmenleri, aşpezleri, oňa hyzmat edýänler, myhmanhana hyzmat edýän hünärmenler üçin guramak meýilleşdirilýär.
Kaydol: Kayıt Yorumları (Atom)


text:
2 Mart 2017 Perşembe
Türkmenistanyň Prezidenti Yslamabatda Pakistanyň Premýer-Ministri Bilen Duşuşdy
Ykdysady Hyzmatdaşlyk Guramasynyň bu ýerde geçýän ХIII Sammitine gatnaşýan hormatly Prezidentimiz Gurbanguly Berdimuhamedow Pakistan Yslam Respubikasynyň Premýer-ministri Muhammad Nawaz Şarif bilen duşuşdy.
Dostlukly ýurduň hökümet baştutany milli Liderimiz bilen mähirli salamlaşyp, ony ýakynda geçen prezident saýlawlarynda gazanan ynamly ýeňşi hem-de ýokary döwlet wezipesine gaýtadan saýlanmagy bilen gutlady we döwlet Baştutanymyza berk jan saglyk, bagt hem-de döwlet ösüşiniň ägirt uly maksatnamalaryny ýerine ýetirmekde uly üstünlikler arzuw etdi.
Birek-birege ynanyşmak esasynda geçen duşuşygyň dowamynda iki ýurduň dürli derejede geçirilýän ikitaraplaýyn duşuşyklaryň we gepleşikleriň çäklerinde, hususan-da, hormatly Prezidentimiz Gurbanguly Berdimuhamedowyň geçen ýylyň mart aýynda Pakistana bolan resmi saparynyň jemleri boýunça gazanylan ikitaraplaýyn ylalaşyklaryň netijesinde sazlaşykly ösdürilýän işjeň hyzmatdaşlygy mundan beýläk-de giňeltmäge bolan gyzyklanmalary mälim edildi.
Döwlet Baştutanymyzyň belleýşi ýaly, Türkmenistan ikitaraplaýyn we köptaraplaýyn esasda, şol sanda iri halkara we sebitara guramalarynyň çäklerinde döwletara gatnaşyklaryny ýola goýmak bilen, Pakistany Günorta Aziýa ýurtlary bilen gatnaşyklary ösdürmekde möhüm hyzmatdaş hökmünde görýär.
Söhbetdeşler netijeli döwletara gatnaşyklarynyň sazlaşykly ösüşe eýedigini kanagatlanma bilen belläp, köpýyllyk gatnaşyklaryň birek-birege bolan ynanyşmak häsiýetiniň Türkmenistana hem-de Pakistana diňe bir bellenilen meýilnamalary durmuşa geçirmäge däl, eýsem, özara peýdaly gatnaşyklaryň täze ugurlaryny işjeň özleşdirmäge mümkinçilik berýändigini nygtadylar. Häzirki döwürde iki ýurduň arasynda dürli ugurlar, şol sanda söwda-ykdysady, ýangyç-energetika, gurluşyk, oba hojalygy ýaly pudaklar boýunça hyzmatdaşlyk işjeň ösdürilýär.
Mahammad Nawaz Şarif Yslamabatda gurama gatnaşyjy ýurtlaryň wekilçilikli toparlarynyň gatnaşmagynda geçirilýän bu gezekki YHG-niň Sammitiniň gün tertibi barada aýdyp, hormatly Prezidentimiz Gurbanguly Berdimuhamedowyň üçünji müňýyllykda dünýäniň durnukly ösüşiniň möhüm binýadynyň döredilmegine gönükdirilen wajyp halkara başlangyçlarynyň örän möhümdigini belledi. Nygtalyşy ýaly, Garaşsyz, Bitarap Türkmenistanyň umumadamzat ähmiýetli meseleleriň çözgüdine toplumlaýyn çemeleşmeleriň zerurdygy bilen baglanyşykly netijeli teklipleri dünýä bileleşigi tarapyndan ýyl-ýyldan has uly goldawa mynasyp bolýar. Munuň özi ýurdumyzyň parahatçylygyň, ählumumy howpsuzlygyň we abadançylygyň bähbidine amala aşyrýan tagallalaryna berilýän ýokary bahadyr.
Milli Liderimiz goldaw üçin minnetdarlyk bildirip, Türkmenistan bilen Ykdysady Hyzmatdalyk Guramasyna agza döwletler, ilkinji nobatda bolsa, Pakistan bilen özara gatnaşyklary ösdürmek üçin giň mümkinçilikleriň açylýandygyny belledi. Türkmenistan bu ýurtlar bilen hyzmatdaşlykda giň möçberli bilelikdäki taslamalary, ozaly bilen bolsa, Türkmenistan-Owganystan-Pakistan-Hindistan iri halkara gaz geçirijisiniň gurluşygy boýunça gatnaşyklary ösdürýär. Bu taslamanyň ýerine ýetirilmegi tutuş sebitiň durmuş-ykdysady taýdan ösdürilmegine ýardam berer.
Mohammad Nawaz Şarif Türkmenistanyň halkara we sebitara hyzmatdaşlygyny, şol sanda YHG-niň çäklerindäki gatnaşyklary ösdürmek meselelerine bolan oňyn çemeleşmelerini belläp, ýurdumyzyň energiýa howpsuzlygyny üpjün etmek hem-de häzirkizaman ulag-aragatanaşyk ulgamyny döretmek başlangyçlaryny ilerletmek we durmuşa geçirmek boýunça alyp barýan işlerine ýokary baha berdi.
Bellenilişi ýaly, hormatly Prezidentimiz Gurbanguly Berdimuhamedowyň Sammitde eden çykyşy ýokary derejeli duşuşyga gatnaşyjylar tarapyndan uly gyzyklanma bilen kabul edildi. Ykdysady Hyzmatdaşlyk Guramasynyň çäklerinde şeýle gatnaşyklar energetika we ulag-üstaşyr geçelgeleriniň, beýleki düzümleýin taslamalaryň, şol sanda täze elektrik geçiriji ulgamlaryň hem-de aragatnaşyk ugurlarynyň döremegini üpjün eder. Şeýlelikde, 2015-nji ýylyň dekabrynda elektroenergetika ulgamynda hyzmatdaşlyk hakynda gol çekilen üçtaraplaýyn resminama laýyklykda, Türkmenistandan Owganystana we Pakistana elektrik energiýasyny ugratmak üçin zerur düzümiň gurluşygy göz öňünde tutuldy. Häzirki döwürde bu ugur boýunça optiki-süýümli ulgamyny geçirmek taslamasy boýunça zerur işler alnyp barylýar.
Pakistanyň Premýer-ministri milli Liderimiziň Guramanyň işine täzeçil çemeleşmeleri işläp taýýarlamagyň zerurdygy, bilelikdäiki iş boýunça şu ýyllaryň dowamynda ägirt uly tejribäniň toplanandygy barada forumyň belent münberinden öňe süren başlangyçlaryny goldap, bilelikdäki taslamalaryň durmuşa geçirilmegine gyzyklanma bildirýän döwletleriň hyzmatdaşlygynyň esasy guraly hökmünde ykdysady ugurdan daşlaşmaly däldigini nygtaýan hormatly Prezidentimiz Gurbanguly Berdimuhamedow bilen bir pikirdedigini aýtdy.
Duşuşygyň dowamynda dünýä hem-de sebit syýasatynyň häzirki ýagdaýyna iki ýurduň garaýyşlarynyň ýakyndygy, olaryň häzirki döwrüň meseleleriniň giň ugurlary boýunça halkara hyzmatdaşlykda möhüm orun eýeleýändigi hem-de munuň sebitiň ösdürilmeginde, gadymy döwürlerden bäri taryhy baglanyşygy bolan halklaryň birek-birege ynanyşmak we hormat goýmak gatnaşyklarynyň berkidilmeginde goňşy döwletleriň syýasy hem-de ykdysady hyzmatdaşlygynyň netijeli ösdürilmegini şertlendirýändigi bellenildi.
Hormatly Prezidentimiz Gurbanguly Berdimuhamedow bildirilen myhmansöýerlik we wekilçilikli forumyň ýokary guramaçylyk derejesi üçin dostlukly ýurduň hökümet baştutanyna minnetdarlyk bildirip, Türkmenistanyň öňe sürýän we parahatçylyk, durnuklylyk, ählumumy abadançylyk esaslarynyň hemmetaraplaýyn berkidilmegine gönükdirilen halkara başlangyçlaryna ýokary baha berýändigi hem-de olary goldaýandygy üçin ýene bir ýola minnetdarlyk bildirdi.
Hormatly Prezidentimiz hem-de Pakistanyň Premýer-ministri iki ýurduň köpasyrlyk dostluk we hoşniýetli goňşuçylyk gatnaşyklaryna üýtgewsiz ygrarlydygyny, syýasy, ykdysady hem-de medeni-ynsanperwer ulgamdaky gatnaşyklaryň ösdürilmegine uly gyzyklanma bildirilýändigini tassyklap, soňky ýyllarda ýola goýlan netijeli hyzmatdaşlygyň ýakyn wagtda täze giň möçberli bilelikdäki taslamalaryň hasabyna üstünlikli ösdüriljekdigine ynam bildirdiler.
http://www.turkmenhabargullugy.com/turkmenistanyn-prezidenti-yslamabatda-pakistanyn-premyer-ministri-bilen-dususdy/
Kaydol: Kayıt Yorumları (Atom)


text:
Terjime eden Döwran Annasatow,
HTTU-nyň talyby
Köpimiz mikroblara adamyň organizmine diňe zyýan getirýän zat hökmünde garaýarys. Emma adamda goraýyş wezipesini ýerine ýetirýän 500-den gowrak mikrob görnüşleri ýaşaýar. Adamyň endamynda, agyz boşlugynda, içki organlaryň käbirleriniň nemli bardasynda özboluşly gorag perdesini emele getirýän bir topar mikroorganizmler bar.
Ol mikroblar ilkinji bolup zyýanly maddalara „topulmak“ bilen olary organizme goýberenoklar. Mundan başga-da, adamyň organizminde witaminleri emele getirýän mikroblar hem bar. Mikroblaryň gowy täsiri dürli-dürli. Meselem, içegäniň gury agramynyň on göterimini düzýän bakteriýalar we kömelejikler (adamyň garyn-içege traktynda mikroorganizmleriň 260 görnüşi ýaşaýar) iýmit siňdirişde esasy orunlaryň birini tutýan himiki hadysalara gatnaşýarlar.
Sagdyn adamlaryň adaty mikroflorasy organizme zerur bolan wajyp biologiki wezipeleri ýerine ýetirýän süýt-turşy bifido we laktobakteriýalaryndan, içege taýajyklaryndan, bakteroidlerden we enterokokkalardan ybarat. Ilkinji nobatda, olaryň kesel dörediji mikroorganizmleri ýok etmek ukyby bellärliklidir. Adaty mikrofloranyň bu wekilleriniň salmanell, stafilokokk, proteýa, kesel dörediji eşehiriýa we, esasan hem, howply bolan kandid görnüşli kömelejikler ýaly zyýanly maddalaryň köpelmeginiň oňüni alýandygy eýýäm ylma belli. Olar adamyň iýýän iýmitindäki birnäçe witaminleriň, kalsiýniň we fosforyň siňmegine hem ýardam berýärler, wajyp bolan aminokislotalaryň we witaminleriň köpüsiniň sintezini amala aşyrýarlar. Bu-da entek biziň içegämizde ýaşaýan bakteriýalaryň we kömelejikleriň oňyn täsirleriniň hemmesi däl.
Adam derisi üçin hem tebigy „mikrob örtügi“ örän gerek. Biziň endamymyza gerek bolan mikroorganizmleriň 500 görnüşi elmydama bizde ýaşaýarlar. Deriniň ýüzünde emele gelýän mikrob örtügi hemişe goragda dur. Ol „del mikroorganizmleri” ýok edýär. Gynansak-da, bakteriýalary öldürýän, bakteriýalara garşy dürli ýuwuş serişdeleriniň, esasan hem, sabynlaryň esassyz ýygy ulanylmagy sebäpli, adamlaryň köpüsinde tebigy „mikrob örtügi“ bozulýar.
Ýeri gelende aýtsak, ol hili ýuwujy serişdeleriň kesilen ýaralarda we sypjyryklarda ulanylmagy ýerliklidir. Emma welin, olaryň hemişe ulanylyp ýörülmegi maksada laýyk däldir.
Alymlar „täsin serişdeleriň“ mydamalyk täsiri astynda bakteriýalaryň özleri antibiotiklere garşy durup başlaýandyklaryna subutnama getirýärler. Meselem, stafilokkokyň käbir görnüşlerine wankomisin ýaly güýçli serişdeleriň hem täsiri gitdigiçe azalýar.
Baryp 1998-nji ýylda iň abraýly ylmy žurnallaryň biri bolan „Nature“ mikroblara garşy ýuwujy serişdeleriň köpüsiniň düzümine girýän triklozan himiki maddasy (antiseptik sabynlaryň güýjüni üpjün edýän hlorka ýa-da karbolka däl-de, hut triklozandyr) birgiden bakteriýalaryň mutasiýa etmeginiň sebäbi bolup bilýändigini belläp geçipdir. Britan alymlaryň barlaglary bolsa, beter arassa durmuşyň biziň saglygymyz üçin zyýanlydygyny görkezipdir. Hususan-da, dürli allergiýalaryň ýüze çykmak howpy ýokarlanýar.
Biziň, adatça, „täsin, gudratly sabyny“ näçe wagt ulanmalydygyny we haçan ulanmany bes etmelidigimizi bilmeýänligimiz hem gynandyryjy. Bu sebäpli deriniň goranmak ukyby ýitirilýär. Derimizi has arassa saklamak bilen biz öz organizmimiziň gapylaryny has howply mikroblara açan bolmagymyz hem mümkin. Hut şonuň üçin hem, antibiotik ugrundan bilermenler „bakteriýalary öldürýän ýuwujy serişdeleriň“ satylmagyny bes etmegi maslahat berýärler.
Bedeniň arassalygy baradaky çendenaşa alada deriniň tebigy mikroflorasynyň bozulmagyna we netijede dürli keselleriň öňüniň açylmagyna sebäp bolup biler. Bu meselede, beýleki ýagdaýlarda hem bolşy ýaly, „her zadyň çaky ýagşy“ atalar sözi ýerliklidir. Mikrobiologiýa ylmy ýüz ýyldan gowrak wagt öwrenilip gelinýän hem bolsa, biziň mikroorganizmler barada bilýänimiz Ýerde ýaşaýan mikroblaryň asyl sanynyň diňe 0,4%-ine barabardygy gyzykly bolsa gerek. Adamyň organizminde ýaşaýan bakteriýalaryň sany bolsa, organizmdäki ähli öýjükleriň sanyndan 10 esse köp. Ýakyn geljekde biziň adaty zatlara bolan garaýyşlarymyzy üýtgedip biljek täze ylmy açyşlar bolsa gerek.
Mikroblar we bakteriýalar baradaky gürrüňiň soňunda birnäçe gyzykly sanlary getirmegi müwessa bildik. Görlüp oturylsa, aýanyň birnäçe gezek ýuwulmagyna garamazdan, onuň derisi hapalygyna galýan eken. Hiç bir ýuwujy serişde aýadaky ähli bakteriýalary ýok edip bilmeýär. Meselem, örän arassa görünýän ellerde her inedördül santimetrde 100 mikroorganizm galýar. Kimdir biri bilen elleşip salamlaşanymyzda öz elimizdäki 16 million bakteriýa beýleki eldäki şonça bakteriýa bilen „tanyşýar“.
Filed under: Bütin Temalar, Bilim, Durmyş, Saglyk |


text:
Londonda bolan terror hüjüminden soň, britan premýer-ministri Tereza Meý terrorizme garşy göreş meselesine gezek gelende “indi besdir” diýdi. Meý 4-nji iýunda ýurduň terrora garşy strategiýasyna täzeden serediljekdigini aýtdy.
"Biz bu bolýan zatlaryň bolşy ýaly dowam etmegine göz ýumup durup bilmeris we ýummaly hem däl” diýip, Tereza Meý 4-nji iýunda, Londondaky terror hüjüminde 7 adam ölüp, onlarça adam ýaraly bolandan soň aýtdy.
3-nji iýun güni agşam sagat onlarda bir mini awtobus London köprüsinde ýoldan sowlup, pyýadalaryň üstünden sürdi we soňra maşyndan çykan üç erkek golaýdaky bazara baryp, polisiýa tarapyndan atylyp öldürilýänçä restoranlardaky adamlary pyçaklady.
Polisiýa bu hadysanyň terror hereketi hökmünde derňelýändigini aýtdy.
Meý telewideniýe beýanatynda hüjümçileriň çyn däl partlaýjy keltekçe geýip, gorky we dowul ýaýratjak bolandygyny aýtdy.
Ýurduň syýasy partiýalarynyň köpüsi bu hüjümden soň parlament saýlawlary boýunça alyp barýan kampaniýalaryny togtatdy, emma Meý 8-nji iýuna planlaşdyrylan saýlawlaryň boljakdygyny aýtdy.
"Zorlugyň demokratik prosesi böltemegine hiç wagt ýol berilmez” diýip ol belledi.
Bu Britaniýada mart aýynyň aýagyndan bäri, 22-nji martda parlament binasynyň ýanyndaky Westministr köprüsinde we 22-nji maýda Mançesterde, köp adamly konsertde guralan hüjümlerden soň üçünji terror hüjümidir.


text:
**Goole Health – Google-iň täze proýekti
Google ýenede täze bir proýekti bilen tanyşdyrdy. Bu proýekt “Google Health” ady bilen ýasalyp ol ýerde saglyk barada maglumatlaryň boljakdygyny google aýdýar. Bu proýekti Adam Boswort näçe ýyllap çykarmagyň hyýalynda ekeni, ahyry hem ony çykardy.
**Erkekler dişlerini az ýuwýarlar
Ýakynda Amerikanyň diş doktorlary tarapyndan anyklama geçirilende erkekleriň aýallara garanyňda dişlerini az ýuwýandyklaryny anykladylar. Munuň sebäbi entek belli däl. Anyklaýyş işleri häzir hem dowam edýär.
**Süýt ýagyňyzy aýyryp güýçli bolmaga kömek eder
Ýakynda alymlar süýdüň artykmaç ýaglary aýyrmaga kömek edýänligini anykladylar. Şeýlelikde günde 2 käse süýt içseňiz onda siziň artykmaç ýaglaryňyz aýrylar we myşyssalaryňyz gatar. Alymlar anyklanlarynda 56-ty ýaşly erkekleri we 18 ýaşdan 30 ýaşa çenli erkeklerde anykladylar.
Filed under: Bütin Temalar, Bilim, Durmyş, Habarlar, Saglyk |


text:
Meni Türkmenistana degişli bolan ýönekey statistiki maglumatlaryň, sanlaryň döwlete, ministriliklere degişli saýtlarda elýeterli bolmazylygy gaty utandyrýar, aladalandyrýar we gynandyrýar. Sanlar ýönekeý statistika maglumatyndan başlap (ilat sany), ilatyň saglygyna degişli statistiki sanlary öz içine alýar (meselem çaga, ene ölümi, AIW (WIÇ) ýokançly näsaglar, rak keselliler).
Ata-babalarymyzyň "aýbyny ýaşyran aýňalmaz" diýen pähimi bar. Şu pähime eýerip başlamagymyz zerur. Şu döwürde sanlaryň aýan edilmezligi ýurduň ösüşini bökdäp, jemgyýetdäki ösüş baradaky düşünjeleriň kütelmegine getirýär. Biziň statistika maglumatlaryna, sanlara goýýan hormatymyz, medeniýetimiz örän pes. Hatda daşary ýurtda okap ýören türkmenistanly ýaşlaryň hem aglaba böleginiň "statistika näme gerek?" diýip, sosial ulgamlarda teswir galdyrýanlary az däl. Bilimli, okuwly ýaşlar we spesialister jemgyýetimiz baradaky gürrüňdeşliklerde sanlardan ugur almaýarlar.


text: Türkmenistanyň Gyzyl Ýarymaý Milli jemgyýeti, özüniň döredilen gününden, eýýäm 90 ýyl bäri özüniň beýik ynsanperwerlik işini - kyn ýagdaýa düşen adamlara kömek bermek işini abraý bilen ýerine ýetirip gelýär. Emma täze eýýama laýyklykda, alnyp barylýan işleriň gerimini giňeltmek, ynsanperwerlik işiň netijeliligini ýokarlandyrmak zerurlygy ýüze çykýar. Hut şu maksat bilen, 2015-nji ýylda TGÝMJ-niň merkezi geňeşiniň karary bilen Jemgyýetiň ýanynda tikinçilik ussahanasy açyldy. Bu öwrediji ussahananyň esasy maksady: mümkinçiligi çäkli bolan ýaşlara tikinçilik hünärini öwretmek. “Tälim öwredip bolmajak” çagalaryň ýokdygyna Biz berk ynanýarys. Her bir çaga, uly adamlaryň işjeň gatnaşmagynda ýokary sepgitlere ýetip biler. Okuw tapgyrynyň dowamynda tejribeli tälimçileriň baştutanlygynda, maýyplyk derejesi bolan 20 sany ýaşlar, senagatda ulanylýan tikin maşynlarda tikinçilik işini öwrendiler. Ýaşlar el süpürgüçlerini, öňlükleri, gelşikli ýassyklary we başgalary tikmegi öwrendiler. “Öwrediji tikinçilik ussahanada” öwrenen hünärleri, maýyplyk derejesi bolan ýaşlara durmuşa çalt uýgunlaşmaga ýardam eder.


text:
Aşgabat şäheriniň Abadan etrabynda degişli inženerçilik-tehniki we ýol-ulag düzümi bolan ýaşaýyş jaý toplumy gurlar .
Taslama laýyklykda, 32 gektar meýdanda 1120 maşgala niýetlenilen 32 öýli dört gatly ýaşaýyş jaýlarynyň 35-sini, şeýle hem 160 orunlyk çagalar bagyny, 600 orunlyk umumybilim berýän mekdebi we köpugurly söwda merkezini gurmak göz öňünde tutulýar. Ýanaşyk ýerlerini abadanlaşdyrmak bilen täze ýaşaýyş jaý toplumyny gurmagyň buýrujysy ýurdumyzyň Senagat ministrligi bolup durýar. Işleri bäş ýylyň dowamynda iki tapgyrda amala aşyrmak göz öňünde tutulýar.


text:
“Oguzkent” myhmanhanasynyň mejlisler zalynda Halkara Energetika Hartiýasynyň Konferensiýasynyň mejlisi boldy. Şu ýyl Türkmenistan bu Konferensiýa başlyklyk etdi.
Maslahata Konferensiýa gatnaşyjy döwletleriň we synçy ýurtlaryň, iri halkara we sebit guramalarynyň birnäçesiniň ugurdaş ministrlikleriniň we pudak edaralarynyň ýolbaşçylary hem-de wekilleri, ýurdumyzyň we daşary ýurtlaryň köpçülikleýin habar beriş serişdeleriniň wekilleri gatnaşýarlar. Türkmen paýtagty özünde 50 döwletden 200-den gowrak wekili jemläp, dünýä ösüşiniň häzirki ýagdaýyny hem-de meýillerini, şol sanda ählumumy energetika meselelerini ara alyp maslahatlaşmak üçin iri halkara merkez hökmünde özüniň belent derejesini nobatdaky gezek tassyklaýar.
Türkmen tarapyndan forumyň işine hökümet agzalary, degişli ministrlikleriň we pudak edaralarynyň ýolbaşçylary we wekilleri gatnaşýarlar. Maslahatyň açylyş dabarasyna şeýle hem ýurdumyzda işleýän diplomatik wekilhanalaryň we missiýalaryň baştutanlary çagyryldy.
Hormatly Prezidentimiz Gurbanguly Berdimuhamedow tarapyndan yzygiderli durmuşa geçirilýän Türkmenistanyň energetika syýasaty ýurdumyzyň ýangyç-energetika toplumynyň hemmetaraplaýyn ösdürilmegine hem-de onuň halkara energetika ulgamyna işjeň goşulyşmagyna gönükdirilendir. Biziň ýurdumyz Halkara Energetika Hartiýasynyň Konferensiýasyna başlyklyk etmeginiň konsepsiýasyna laýyklykda, şu ýylyň dowamynda durnukly energetika ulgamynda täze halkara-hukuk guralynyň işläp taýýarlanylmagyny işjeňleşdirmäge ýardam berýän toplumlaýyn çäreleri amala aşyrýar. Şunuň bilen baglylykda, Türkmenistan energetika howpsuzlygy hem-de durnukly halkara energetika ulgamyny döretmek ulgamynda köptaraplaýyn resminamalary taýýarlamak boýunça halkara bilermenler toparynyň işine goldaw berýändigini görkezýär.
Bellenilişi ýaly, dünýä energetikasyny ösdürmek meseleleri hem-de degişlilikde bu strategiki taýdan möhüm pudakda taslamalaryň amala aşyrylmagy üçin amatly maýa goýum ýagdaýynyň döredilmegi ýangyç serişdelerini halkara bazarlara ibermegiň ygtybarlylygyny we goraglylygyny üpjün etmek meselesi bilen berk baglanyşyklydyr. Munuň özi ozaly bilen, tebigy gazyň iberilmegine degişlidir, sebäbi ýangyjyň bu görnüşi turbageçirijiler arkaly dünýä bazarlaryna çykarylýar.
Şunuň bilen baglylykda, hormatly Prezidentimiz Gurbanguly Berdimuhamedowyň energetika howpsuzlygynyň täze ählumumy keşbiniň kemala getirilmegine gönükdirilen başlangyçlarynyň oňyn häsiýeti nygtaldy, häzirki wagtda energetika howpsuzlygy döwletleriň durnukly ösüşiniň, ählumumy parahatçylygyň we durnuklylygyň möhüm şerti bolup durýar. Häzirkizaman şertlerinde bu başlangyçlaryň uly gyzyklanma eýedigine “Energiýa serişdeleriniň ygtybarly we durnukly üstaşyr geçirilmegi hem-de onuň durnukly ösüşi we halkara hyzmatdaşlygy üpjün etmekde orny” atly Rezolýusiýalaryň BMG-niň Baş Assambleýasy tarapyndan iki gezek kabul edilendigi hem şaýatlyk edýär.
Foruma gatnaşyjylar, hususan-da, Gambiýanyň nebit senagaty we energetika ministri Faf Sanýanga, Nigeriýanyň Ylym we tehnologiýalar Federal ministrliginiň Hemişelik sekretary doktor Amina Bello Mahammad Şamaka, BAE-niň Energetika ministrliginiň Döwlet sekretary, doktor Matar Al Neýadi we beýlekiler öz çykyşlarynda Halkara Energetika Hartiýasynyň Konferensiýasynyň 28-nji mejlisiniň gün tertibine girizilen wezipeleriň möhümdigini bellediler.
Nygtalyşy ýaly, geljegiň ählumumy ösüşiniň umumy ýörelgeleri bu ulgamda halkara hyzmatdaşlygyň pugtalandyrylmagy, energetika giňişliginiň häzirkizaman keşbiniň döredilmegi, onuň howpsuzlygynyň we durnuklylygynyň üpjün edilmegi bilen kesgitlenilýär. Häzirki wagtda bu ulgamdaky gatnaşyklar barha oýlanyşykly hem-de toplumlaýyn häsiýete eýe bolýar. Bu ulgama täze gatnaşyjy döwletler, kompaniýalar, halkara düzümler we guramalar çekilýär.
Soňky ýyllarda tehnologiýalaryň çalt depginlerde ösmegi netijesinde energiýanyň çeşmeleriniň gaýtadan dikeldilmegi ulgamynda ýokary ösüşler gazanylýar. Ähli uglewodorod serişdeleriniň hatarynda tebigy gazyň ekologiýa taýdan iň arassa ýangyç serişdesi bolup durýandygy netijesinde onuň energiýany ilkinji sarp ediş bazaryndaky paýy ýyl-ýyldan artar hem-de ýakyn ýyllarda kömrüň ulanylmagyny, uzak geljekde bolsa nebitiň sarp edilişini ep-esli çäklendirer.
Halkara gazgeçirijiler boýunça howpsuz üstaşyr geçirilmegini üpjün etmek meseleleriniň çözülmeginiň möhümdigine aýratyn üns berildi. Maslahata gatnaşyjylaryň pikirlerine görä, häzirki wagtda dünýä bileleşiginiň öňünde bellenilen maksatlara ýetmek üçin täze usullary işläp taýýarlamak boýunça jogapkärli wezipe durýar.
Halkara Energetika Hartiýasynyň Konferensiýasynyň Aşgabatda geçirilýän mejlisine gatnaşýan daşary ýurt bilermenleri, geňeşçileri hem-de iri kompaniýalaryň dolandyryjy wekilleri energetika pudagynda maýa goýumlarynyň töwekgelçiliklerine baha bermek boýunça strategiki çäreler babatynda öz garaýyşlaryny ara alyp maslahatlaşmak üçin teklip etdiler, şeýle hem dünýä energetika bazaryny ösdürmegiň esasy meselelerine we meýillerine seljerme berdiler.
Şeýle hem maslahatyň gün tertibine birnäçe guramaçylyk meseleleri, şol sanda Konferensiýanyň maksatnamasyny, 2018—2020-nji ýyllarda başlyklyk etmegiň sanawyny, 2018-nji ýylda meýilleşdirilen mejlisleriň deslapky tertibini tassyklamak boýunça we beýleki meseleler girizildi.


text:
Baku şäherinde geçirilýän IV Yslam raýdaşlyk oýunlarynda Polina Gurýewa öz Watany üçin ilkinji altyn medaly gazandy. Bu gün hem agyr atletika, hem suwda ýüzmek boýunça türkmen türgenleriniň medal gazanan üstünlikli günleriň biridir.
Agyr atletikada altyn we kümüş medallar
Zenanlaryň arasynda 63 kg agram derejede çykyş eden Polina Gurýewa iki görnüşiň jemi boýunça 193 kg agram göterip (silterläp götermekde 88 kg we itekläp götermekde 105 kg), türkmen ýygyndy toparynyň ilkinji medalyna mynasyp boldy. Özbegistanly Kumuşhon Faýzullaýewa (187 kg) we azerbeýjanly Elnura Abbasowa (184 kg) degişli yzygiderlikde ikinji we üçünji orunlary eýelediler.
Zenanlaryň arasynda 69 kg agramda Gurýewanyň watandaşy Gülnabat Kadyrowa 214 kg netije görkezip, kümüş medalyň eýesi boldy. Birinji ýerde azerbeýjanly türgen Anastassiýa Ibrahimli (219 kg), üçünji ýerde bolsa özbegistanly Manzurahon Mamasaliýewa (203 kg).
Ataýewiň suwda ýüzmek boýunça gazanan kümüş medaly
IV Yslam raýdaşlyk oýunlarynda türkmen türgenlerinden ikinji kümüş medaly sähel tapawut bilen 100 metr aralygy suwda arkan ýüzmek görnüşinde çykyş eden Merdan Ataýew (55.44 sekund) gazandy. Altyn medalyň eýesi – indoneziýaly Gede Sudartawa (55.23 sekund). Üçünji orny Türkiýeden gelen Ege Baser (56.08 sekund) eýeledi.
2016-njy ýylda geçirilen Olimpiýa oýunlarynda türkmen tuguny göteren we ýakynda geçirilen “Inspiring Ashgabat” atly synag ýaryşlarynda iki milli rekord goýan Ataýew geljekki çarşenbe güni 50 metr aralygynda arkan ýüzmek görnüşi boýunça çykyş eder.
Woleýbol toparynyň ýeňşi
Woleýbol boýunça türkmen topary Türkiýe garşy birinji şowsuz çykyşyndan soňra ýaryşyň toparlaýyn tapgyrynda Palestinanyň woleýbolçylaryndan 3-0 (25-15; 25-12, 25-13) hasap bilen üstün çykmagy başardy. Türkmen türgenleri oýun döwri bar güýjüni sarp etdiler we ýeňiş gazandylar.
Türkmen milli woleýbol topary çarşende we anna güni degişli yzygiderlikde Azerbeýjan we Päkistan bilen duşuşyk geçýär.
Ringde we düşekde gazanylan netijeler
Ýeňil agram derejede (56 kg) çykyş edýän türkmen boksçy Ýakub Meredow 5-0 hasap bilen öz garşydaşy yrakly Jaafar Al Sudanidan çärýek finalda üstün çykdy we ýarym finala gatnaşmaga hukuk gazandy. Onuň watandaşy ýokary derejeli agramda (91 kg we ýokary) çykyş eden pälwan Baky Toýçyýew marokkoly Mohammed Arjaui bilen duşuşykda ses berilmegiň netijesi boýunça ýeňildi diýlip, ýaryşdan çykaryldy.
Dzýudoçy Aýnur Amanowa hem zenanlaryň arasynda 52 kg agram derejede çärýek finalda Aljirden gelen Merýem Moussadan ýeňildi.
Toparlaýyn medal hasaby
Bir günüň içinde goşmaça gazanylan medallaryň sany boýunça Türkmenistan toparlaýyn hasapda sekiz setir ýokary süýşüp, häzirki wagtda 9-njy orny eýeleýär. Jemi 92 sany (35 altyn, 31 kümüş we 26 bürünç) medal gazanan Türkiýäniň ýygyndy topary umumy toparlaýyn hasapda birinjilik eýeleýär. Ikinji orny ýer eýesi Azerbeýjan (33 altyn, 23 kümüş we 12 bürünç medal), üçünji orny bolsa Özbegistan (6 altyn, 6 kümüş we 18 bürünç medal) eýeleýär.
http://ashgabat2017.com/tm/news/2017-05-16T1701-Bakuda-agyr-atletikachy-Polina-Guryewanyn-turkmen-turgenlerin-arasynda-ilkinji-altyn-medaly
© TÜRKMENISTANYŇ ZENANLAR BIRLEŞIGINIŇ MERKEZI GEŇEŞI zenan.gov.tm 2012-2017 Email: zenan@mail.com


text:
Aşgabatda 2017-nji ýylyň 2-4-nji noýabrynda geçirilýän «Türkmenistanyň nebiti we gazy – 2017» sergisinde birleşdirilen hereketlendiriji gurujy korporasiýasy (BHG, Rosteh döwlet korporasiýasyna girýär) gazturbina desgalary we gazy hem-de elektroenergiýany ibermek üçin enjamlar ulgamynda iň täze işläp taýýarlamalary bilen tanyşdyrýar.
— Nebitgaz pudagynda iri möçberli infrastruktura taslamalaryny durmuşa geçirýän Türkmenistan senagat maksatly gazturbina tehnikalaryny ilerletmek üçin öňüne çekiji...
Bu günki geçirilýän «Nebit we gaz – 2017» atly sergi we maslahat Türkmenistanyň ösüşiniň ýokary depginlerini we dünýä jemgyýetçiligi, şol sanda biziň kompaniýamyz tarapyndan siziň ýurduňyzyň nebitgaz toplumyna bolan gyzyklanmasyny aýdyň görkezýär, diýip «SOCAR» azerbaýjan kompaniýasynyň ylym we tehnika bölüminiň ýolbaşçysynyň orunbasary «Nebit-Gaz» gazetine beren interwýusynda aýtdy.
Men 35 ýyldan gowrak «SOCAR» kompaniýasynda işleýärin. Ýaş wagtlarym...
2-nji noýabrda irden Türkmenistanyň Prezidenti Gurbanguly Berdimuhamedow iki günlük resmi sapar bilen Täjigistan Respublikasyna bardy. Özara ynanyşmak we işjeň ýagdaýda geçen gepleşikleriň barşynda Türkmenistanyň we Täjigistanyň Baştutanlary ikitaraplaýyn hyzmatdaşlygyň meselelerini ara alyp maslahatlaşyp, häzirki ýagdaýy hem-de geljegi nazara almak bilen onuň esasy ugurlaryny anyklaşdyrdylar. Iki ýurduň Liderleri söwda-ykdysady, energetika, ulag ulgamlarynda we beýleki birnäçe pudaklarda...
1-nji noýabrda Türkmenistanyň Prezidenti Gurbanguly Berdimuhamedowyň Täjigistan Respublikasyna boljak resmi sapary mynasybetli Duşenbe şäherinde türkmen-täjik işewürler maslahaty geçirildi.
Türkmen wekiliýetiniň düzümine dürli ministrlikleriň we pudak edaralarynyň, şol sanda Maliýe we ykdysadyýet, Söwda we daşary ykdysady aragatnaşyklary, Demir ýol ulaglary, Oba we suw hojalyk, Senagat, Gurluşyk we binagärlik, Dokma senagaty, Medeniýet ministrlikleriniň, şeýle hem “Türkmenhimiýa” we “Türkmennebit”...


text:
Daşary ýurt metbugatyna syn
Daşary ýurt köpçülikleýin habarlar beriş serişdelerinde seslenme döreden Türkiýe bilen bagly habarlary dykgatyňyza ýetirýäris
Britaniýanyň Reuters habarlar gullugy: “Kataryň çetleşdirilmegi Yslama gabat gelmeýär” söz başyly habarynda, Türkiýäniň Prezidenti Rejep Taýýip Erdoganyň Kataryň goňşy ýurtlar tarapyndan çetleşdirilmegini ýazgardy we herekediň Yslam gymmatlyklaryna ters gelýändigini aýdandygyny belledi. Habarlar gullugy Erdoganyň Adalat we ösüş partiýasynyň maslahatynda gün tertibiniň ileri tutulýan meseleleriniň üstünde durup geçendigini beyan edýär. Habarda eden çykyşynda Pars aýlagy krizisiniň hem üstünde durup geçen Erdoganyň: “Katar bilen baglanşykly örän uly ýalňyşlyklaryň bardygyny görýäris. Bu ýurdyň halkyny çetleşdirmek adamzat gymmatlyklaryna bap gelmeýär, Yslam tarapdan hem dogry däldir. Katar terror guramasy DAIŞ-e garşy Türkiýe bilen birlikde iň erjel göreşen ýurtdyr. Gaýrat ediň biri-birimizi aldatmalyň. Katary günäkär ýaly görkezmegiň sebite hiç hili peýdasy ýokdyr” diýendigi ýazylýar.
Italiýanyň Askanews habarlar agentligi: “Erdogan: Yragyň Kürt Awtonomiýasynyň Garaşsyzlygy bilen bagly referendum bir howpdyr” söz başyly habarynda, Yragyň Kürt Awtonomiýasynyň degişli kararynyň özlerini örän gynandyrandygyny bellän Erdoganyň garaşsyzlyk referendumynyň Yragyň territorial bütewiligine garşy uly bir howp we ýalňyş bir ädimdigini nygtandygyny belleýär. Habarda Erdoganyň: “Gepleşikleriň geçirilmegini islärdik. Bu sebitde Demirgazyk Yrak ýeke däldir. Mosulda araplar, Kerkükde türkmenler bilen bile ýaşaýarlar. Biz hemişe bularyň parahatçylygyň içinde ýerine ýetirilmeginiň we Yragyň territorial bütewiliginiň tarapdary boldyk. Wagtal-wagtal ol ýerde ýüpüň ujunyň gaçandygyny hem gördük. Bu bizi gynandyrypdy, Daşary işler ministrligimiz beýanat hem beripdi. Bu hiç bir tarapyň bähbidine däldir” diýendigi ýazylýar.
ABŞ-nyň AP metbugat gullugy: “Premýer ministr: Türkiýe ÝB-ne agzalyk gepleşiklerini dowam etmek isleýär” söz başyly habarynda, Türkiýäniň Premýer ministriniň ýurdunyň Ýewropa Bileleşigi bilen agzalyk gepleşilerini dowam etdirmek isleýändigini aýdandygyny mälim edýär. Habarda düýn bolgar kärdeşi bilen geçiren metbugat ýygnagynda söz sözlän Binali Ýyldyrymyň: “Türkiýe hökmünde ÝB bilen doly agzalyk gepleşiklerini dowam etdirmek isleýäris. Bizde bu ygtyýar bar. Wizasyz syýahat we bosgunlar bilen baglanşykly gazanylan ylalaşyk bir wagtda güýje girmeli” diýendigi habar berilýär.
Russiýanyň Ria Nowosti habarlar gullugy: “Moskwada 16-18-nji iýunda Türkiýe festiwaly geçiriler” söz başyly habarynda, Russiýanyň paýtagaty Moskwa şäherindäki Krasnaýa Presnýa seýilgähinde 16-18-nji iýun aralygynda Türkiýe festiwalynyň geçirijekdigini okyjy köpçüliginiň dykgatyna ýetirýär. Habarlar gullugy Mos.ru saýtynyň berýän habaryna görä çärä gitjekler Türkiýäniň medeniýeti, taryhy, dili we däp-dessury bilen tanyşyp biljekdiklerini nygtaýar. Habarda festiwala gelen myhmanlaryň el sungatlary şaherçesini görüp biljekdikleri, Kapadokýa şarlary bilen uçyp biljekdikleri, sowgatlyk zatlary satyn alyp biljekdikleri, kofeden pal atdyryp biljekdikleri we dürli-dürli atelýelere baryp biljekdileri beýan edilýär. Habarlar gullugy festiwala Türkiýeden Ajaýyp asyr filminiň aktýordyr-aktrisalarynyň gatnaşjakdyklaryna ünsi çekýär.


text:
Türkmen şahyrlarynyñ soñky birnäçe nesli Gurbannazar Eziziñ goşgularyny okap, olary ýatdan öwrenip, şahyryñ beýik poeziýasyndan sapak alyp, edebiýata geldi, ösdi we kämillige ýetdi. XVIII asyrda ýaşan Magtymguly özünden soñky şahyrlara nä derejede göreldelik täsir eden bolsa, XX asyryñ ikinji ýarymynda ýaşan Gurbannazar Eziz hem şygyr sungatynda özünden soñkulara şol derejede täsirli nusgalyk edebi miras galdyrdy. Şahyryñ özi gitse-de, onuñ dürdäne, owadan, edepli, salykatly, ýürege ýakyn eserleri bize ebedilik miras galdy. Ol eserler Türkmen edebiýatynyñ altyn hazynasyna hemişelik girdi. Öz iline:
Sen bolmasañ, oñat bordy dogmanym,
Sen bolañsoñ, bu giñ dünýä sygmanym.
Tylla gyryndysy edip ýygnanym
Namysym, mertebäm –
Seniñ adyñda.diýip ýüzlenen, Türkmen topragyny jan-dilden söýen beýiky türkmen şahyrynyñ önüp-ösen, ýaşan, işlän mähriban ojagynyñ ýykylmagy – türkmen edebiýaty üçin uly hasratdyr.
Hormatly Prezident! Bu gabahat işi türkmenleriñ häzirki nesli-de, geljekki nesilleri-de oñlamaz. Kimdir biri size muny başgaça düşündirmäge çalyşsa, onuñ türkmeniñ ruhundan, hem edebiýatdan başynyñ çykmaýanlygydyr. Beýik şahyryñ mähriban ojagynyñ ýykylmagynyñ hut Siziñ Prezidentlik döwrüñize gabat gelmegi ullakan şowsuzlyk. Çünki bu hadysa Size Prezident hökmünde-de, adam hökmünde-de asyrlara gitjek biabraýçylyk getirer.
Çünki Gurbannazar Eziziñ ojagyny ýumurmak bilen tokunmasyz mukaddeslige tokunyldy. Ýöne ”Zeleliñ ýaryndan gaýtmak hem bir peýda” diýlişi dek, entek ýagdaýy düzetmäge, uzaga gitjek masgaraçylygyñ irgözinden öñüni almaga mümkinçilik bar. Sebäbi häzirlikçe mukaddes öýüñ ýurt ýeri dur. Eger şol ýerde şäheriñ täze arhitekturasyna mynasyp derejede Gurbannazar Eziziñ öý-muzeýiniñ gurulmagynyñ tagallasyny etseñiz, onda Siz diñe bir türkmen okyjylarynyñ, edebiýatçylarynyñ, sungat işgärleriniñ däl-de, eýse külli türkmeniñ alkyşyny alardyñyz. Diñe bir häzirki ýaşap ýörenleriñ däl-de, eýse geljekki nesilleriñ-de!
Hormatly Prezident! Türkmenistan häzirki wagtda Siziñ baştutanlygyñyzda sivilizlenen dünýäniñ düzgünlerine görä ýaşamaga ymtylýar. Elbetde, bu her bir türkmeniñ ýüreginde gyzgyn goldaw tapýar. Umumy adamzat gymmatlyklary halkyñ milli medeniýetine, onuñ geçmişine we geljegine sarpa goýulmagyny, ol gymmatlyklaryñ gözüñ göreji ýaly goralmagyny añlatmaýarmy näme?. Beýik sungaty döreden, öz halkyna gymmatly miras goýan adamlaryñ şahsyýeti, olaryñ doglan, önüp-ösen, ölmez-ýitmez eserlerini döreden öýleri-de – milletiñ medeni mirasynyñ bir bölegidir. Diýmek, Gurbannazar Eziziñ ýurt ýeri-de Türkmen döwletiniñ we onuñ Prezidentiniñ goragyna mynasypdyr! Siziñ bu jogapkärli wehormatly wezipäni öz üstüñize aljaklygyñyza ynanmaga rugsat ediñ!
============
Uly hormat bilen
A.Welsapar, ýazyjy, Şwed Ýazyjylar guramasynyñ we Ýazyjylaryñ Halkara Pen-klubunyñ agzasy,


text:
Erdogan bilen Çipras özara duşuşykdan soň metbgata beýanat berdi
Biziň territorial bitewilik meselesinde hiç hili kynçylygymyz ýok”
Prezident R. T. Erdogan Gresiýa guran resmi saparynyň çäginde Gresiýanyň Premýer ministri Aleksis Çipras bilen duşuşdy.
Erdogan bilen Çipras özara duşuşykdan soň metbgata beýanat berdi.
Prezident Erdogan Türkiýäniň uzak ýyllardan bäri eli ganly terror guramalaryna garşy göreşýändigini, Gresiýanyň hem agdarlyşyk meselesine düşünýändigini belledi we 2016-njy ýylyň 15-nji iýulyndaky agdarlyşk synanşygyndan soň Gresiýa gaçan Fetullahçy terror guramasy FETÖ-niň agzalarynyň gysga wagtda yzyna berilmelidigini aýtdy.
Erdogan “250 raýatymyzy şehit eden FETÖ-niň agzalarynyň kaziýet işine çekilmegi we adalatyň öňünde jogap bermekleri diýseň möhüm. Gresiýa agdarlyşyk synanşygyna gatnaşandan soň Gresiýa gaçan gaçgaklaryň yzyna berilmegi üçin çagyryş berýärin. Gijä galynan adalat, adalat däldir” diýdi.
Gresiýadaky musulman azlyklaryň başdan geçirýän kynçylyklary hakynda hem durup geçen Erdogan “1923-nji ýyldaky Lozanna ylalaşygy 11 ýurdy öz içine alýar. YlalaşykdaÝaponiýanyň hem ýer almagy diýseň täsin” diýdi.
Lozannanyň diňe Eger deňzini we adalary öz içine almaýandygyny aýdan Erdogan “Günbatar Frakiýadaky azlyklaryň hukugy ýokmy? Şol azlyklaryň hukugyny şol ylalaşyk bilen eýsem nähili ýagdaýda kepillendirip bileris. Olaryň hukugyny goramak grek hökümetiniň wezipesi” diýdi.
Lozanna ylalaşygynda entegem düşünilmeýän käbir zatlaryň bardygyny aýdan Erdogan “Patrik daşary ýurda gitmek isleýän bolsa Lozanna görä, Stambulyň Eýýup etabynyň häkiminiň rugsady bilen çykmalydy, emma biz munyň öňüni açdyk. Günbatar Frakiýanyň baş müftüsi wezipesine bellenilýär. Emma biz bu meselede bellenen bilen däl ,eýsem saýlanan adam bilen işleşýäris. 15 ýyldan bäri grek ýolbaşçylaryna düşündirýäris emma netije alyp bilmedik. Lozzany Eger deňzi bilen çäklendirmäliň. Biziň territorial bitewilik meselesinde hiç hili kynçylygymyz ýok” diýdi.
Türkiýede şu günki günde çenli hristiýanlaryň buthana meselesinde hiç hili kynçylygy başdan geçirmändigini aýdan Erdogan “Häzirki wagtda Sümela manastyryny gurýarys we hristiýanlar üçin ybadata açarys. Olara näme üçin bu ýerde ybadat edýärsiňiz diýýän ýok. Emma Gresiýada metjitler meselesinde kynçylyk bar” diýdi.
Çykyşynda Kipr meselesi hakynda hem durup geçen Erdogan yzygiderli we adalatly çözgüde goldaw berýändiklerini nygtady we gepleşiklerden gaçýan tarapyň hemişe Kipriň grek böledigine ünsi çekdi.
Gresiýanyň Premýer ministri Çipras hem ýurdunyň agdarlyşyk synanşygyna gatnaşan FETÖ-niň agzalaryna goldaw bermejekdigini we Gresiýanyň kaziýet organlarynyň meseläni seljerýändigini aýtdy.
Çykyşynda birnäçe ýyldan bäri ykdysady çökgünligi başdan geçirýändiklerini aýdan Çipras “Gresiýa üçin 2018 ýylda Türk-Grek gatnaşyklarynda täze sahypa açylmagy çagyryşyny berýärin” diýdi.